1 Samuel 12 - Holy Bible [Aymara Bible 1997] - (1Sam 12)\nUcat Samuelojj take israelitanac nayrakatan aqham saraquïnwa: —Jumanacajj uñjapjjtawa, nayat take cuntejj mayipjjesta ucanacjja churapjjsmawa, uqhamarac mä reysa uscurapipjjaracsmawa.\nAcajj jichhajj jumanacan reyimajja. Jupaw jumanacaru apnakapjjätam. Nayasti chuymani jakëjjtwa, kaka p'ekëjjaractwa; wawanacajjasti jumanac chicaw jacapjjaraquejja. Nayaw jumanacarojj apnakapjjayäsma waynatpacha, jichhürcama.\nJichhasti acajjay acancasctwa. Nayatejj qhitin vacapsa, asnopsa catuntassta, jan ucajj qhitirus t'akhesiystjja, jan ucajj cheka uñjañataquis kollke chilltayasstjja ucapachajj arsupjjam Tatitu nayräjjana, uqhamarac cawquïr reytejj jupajj ajllqui uca nayrakatansa, ucat nayajj take manut phoqhawayjjäwa —sasa.\nUcat jakenacajj sapjjaraquïnwa: —Janipuniw cunapachas nanacarojj t'akhesiyapquistati, janiraquiw kollksa chilltayascaractati nanacar cheka uñjañataquejja —sasa.\n—Uqhamajj Tatitusa, jupan ajllita reyisa ist'asquiwa, jumanacajj janiw cuna juchsa nayarojj apsupquistati —sasaraquiw Samuelojj khanañchasïna. —Uqhamäscapuniwa —sasaw jupanacajj sapjjaraquïna.\nUcjjarusti Samuelojj marcarojj saraquïnwa: —Tatitojj Moisés, uqhamarac Aarón tokew Egiptot jumanacan awquinacamarojj apsunïna.\nUqhamasti jichhajj waquichasipjjam, Tatitu nayrakatanwa nayajj jumanacampi parlä, cuna asquinactejj jupajj jumanacarojj lurapctam uqhamarac awquinacamarusa take ucanacata.\nCunapachatejj Jacobojj wawanacapampi Egipto marcar sarjjäna ucapachajja, egipcio jakenacajj jupanacarojj t'akhesiyapjjänwa. Ucatsti jumanacan nayra awquinacamajj Tatituruw arnakasipjjäna, jupasti qhitaniraquïnwa Moisesaru, Aaronampiru, ucat jupanacajj nayra awquinacamarojj Egiptotjja apsunjjapjjänwa, aca orakeruw utjantasjjapjjaraquïna.\nUcampisa jupanacajj Tatitu Diosatjja armasjjapjjänwa, ucat jupajj Sisaran amparaparu catuyjjaraquïna, jupasti Jabín ejerciton generalapänwa, Hazoran reyipa, filisteonacana, moabitanacan reyinacapampiruw catuyaraquïna, jupanacasti awquinacam contraw nuwasiri sartapjjaraquïna.\nUcampis jupanacajj Tatituruw juchanacap arsusipjjäna, uqhamarac juparu apanucutanacapsa, Baal uqhamaraqui Astarté sisqui uca yakha diosanacapar sirvisina, ucatsti achict'asipjjaraquïnwa, uñisirinacapat khespiyañapataqui, jupa saparu sirviñataquiw arsupjjaraquïna.\n“Uca laycuw Tatitojj qhitanïna, Jerobaal, Barac, Jefté, uqhamarac Samuel ucanacaru, jumanacar uñisirinacamat khespiyañapataqui, uqhamat jumanacajj sumaqui jacasipjjañamataqui.\nUcampisa cunapachatejj amonitanacan Nahas reyiparu jumanacar nuwiri jutcän uca uñjasajja jumanacajj mä rey apnakañapataqui mayipjjayätajja, jumanacan reyimajj pachpa Tatitu Diosäcchïn ucasa.\nUcampisa jichhajj acajj jumanacan ajllit reyejja. Tatitojj churapjjtamwa cuna reytejj mayipcta uca.\nJichhajj jumanacarojj wact'apjjtamwa Tatituru ajjsartapjjañama, uqhamaraqui juparu yupaychapjjañama, arunacapsa ist'apjjañamaraqui, camachi arunacapsa janiraqui taquisipjjañama, ucatsti jumanacar apnaker reyisa, jumanacasa Tatitu Diosan munañaparjama jacapjjañama.\nUcampisa janitejj Tatituru ist'apcäta, jan ucasti camachi arunacapsa apanucupjjaraquïta, ucapachajj jupajj jumanacarusa, reyimarusa mutuyäpjjaraquïtamwa.\n“Uqhamasti jichhajj jan onjjtapjjamti cawqhancapctatejj uca chekata, cuna jach'a uñacht'äwinactejj Tatitojj jumanacar uñacht'ayapcätam ucanacwa uñjapjjäta.\nJichhajj trigo cosechañ horasäjjewa, janiraquiw jallojj purquiti, ¿janicha? Jichhajj nayaw Tatitur mayï, jupasti khejjo khejjonaca, uqhamarac jallu apayanini, uqhamat jumanacajj uñjapjjañamataqui amuythapisipjjañamatakiraqui, cunjämtejj Tatitojj uñjqui, jumanacajj jan wali lurapjjtajja mä rey mayisajja.”\nUcspachaw Samuelojj Tatitur mayïna, ucatsti jupajj ucspachaw khejjokhejjonacampi jallumpi apayanïna, uqhamasti take jakenacaw wali Tatituru, uqhamarac Samuelorus ajjsartapjjäna,\nucatwa Samuelorojj takeni sapjjäna: —Jumajj Tatitu Diosamaru aca sirvirinacamataqui achict'am, jan jiwarapjjañajjataqui, take jucha luratanacajj-jjarusti rey mayitampwa yapt'apjjtajja —sasa.\nJaniraqui uca c'ari diosanacaru sirvipjjamti, jupanacasti janiw yanapapquiristamti, ni khespiyapcaraquiristamsa, c'ari diosanacäpjjatap laycu.\nTatitusti sutipar munatap laycojja janiw apanucupcätamti, jupasti jumanacarojj marcapwa tucuyasiñ munapjjtam.\nNayasti Tatitu contrajj janic juchañchasïti, jumanacataqui mayiñ apanucusajja. Ucampisa nayajj yatichapjjämawa, sumana uqhamarac chekapana sarnakapjjañamataqui.\nJumanacajj Tatituruquiw ajjsartapjjañama, uqhamarac juparojj chekpachana take chuymampiraqui sirvipjjañama, amtasipjjañamaraquiwa cuna jach'a asquinactejj jumanacataqui lurqui ucanacata,\nucampisa jumanacatejj jan walinac lurañacpun amtasipcäta ucapachasti, jumanacasa, reyisa tucusipjjätawa.


1 Reyes 6 - Holy Bible [Aymara Bible 1997] - (1Rey 6)\nSalomonajj Israel marcaru pusi mara apnakcäna ucqhawa Tatitun templopa lurayaña kalltäna, Ziv uca phajjsina, ucasti marana payïri phajjsïqui ucawa, cunapachatï pusi pataca quimsakallko tuncani mara pasjjäna israelitanacan Egipto marcat mistunjjatapata.\nSalomón reyejj Tatitutaqui templo lurayqui ucasti, largorojja pä tunca pakallkoni metronïnwa, anchorojja llätunca metroni, uqhamarac altorojja tunca quimsa chicatani metroniraqui.\nTemplo nayräjjana uca mantañ puncusti largorojja llätunca metronïnwa, templojj anchorojj kawcch'äcäntejj uqhamaraqui, templo nayräjjasti anchorojja pusi metro chicatanïnwa.\nSalomón reyejj templotaquejja rejani cuna ventananacjja lurayäna.\nTemploru muytqui uca perkarojja utanacwa lurayäna, chicachica utaru muytata, uqhamarac patäjja utarusa, ucatsti lurayaraquïnwa uca muytarojja jisc'a utanacaraqui.\nAynacha utasti anchorojja pä metro pä tunca pheskani centimetronïnwa. Chicachicanquir utasti pä metro pakallk tunca centimetronïnwa, patäjja utasti quimsa metro tunca pheskani centimetroni; ankäjjatjja templon medidanacapajja menost'ayatäjjänwa, jan viganaca templo perkaru uchañataqui.\nTemplojj c'uthata calampcamaquiwa luratäna, uqhamasti uca luräwinjja janiw ist'ascänti ni martillompi, ni hachampi lek'etasa, ni cuna casta hierrot lurat herramientasa.\nAynachanquiri jisc'a utana puncupasti, templona cupëjjapancänwa; ucatsti taypïri, amstanquiri utanacaru maqhatañataquisti muytas maqhatañ mä escaleraw utjäna.\nCunapachatï Salomón reyejj templo luraña tucuyäna ucqhajja muyuquipayänwa viganacampi, uqhamarac cedro maderat suma luratanacampiraqui.\nTemploru muytqui uca utjja luränwa altorojja pä metro pä tunca pheskan centimetroni, ucatsti cedro viganacapjja templo perkaru acht'ayasina.\nUcatsti Tatitojj Salomonarojj sänwa:\n“Cawquïr templotejj lurascta ucatjja yatiyañwa munsma, jumatejj leyinacajjarjama, ewjjanacajjarjama sarnakäta ucqhajja, uqhamarac camachi arunacajjarusa phokharaquïta cuntï ucanacan siscta ucanac lurasina ucqhajj, nayajj phokhäwa cuntejj arscäyäta jumampi lurañataqui David awquimaru ucjja;\nucatsti nayajj israelita jakenac taypinaracwa jacaraquëjja, ucatjja janiw apanuccäti Israel marcajjarojja” sasa.\nSalomonajj tucuyjjänwa templo lurayaña.\nTemplon mankhëjja perkanacapjja cedro tablanacampiwa uchäna. Amstata aynachcamawa tablanacampi uchäna, uqhamarac pisorusa pino tablanacampi ucharaquïna.\nTemplo mantañ uñcatasirojja wact'ayänwa Kollana Lugaräñapataqui llätunca metroni, ucarusti amstata aynachcamajja cedro tablanacampiw ucharaquïna.\nKollana Lugar nayräjjasti largorojja tunca quimsakallkoni metronïnwa.\nTemplo mankhe perkasti cedro tablanacampi uchatänwa, ucarusti lurt'atänwa pankaranaca, uqhamarac achunacaraqui. Take ucanacasti cedro madercamaquïnwa. Janiw mä kalas perkan uñstcänti.\nSalomonasti Kollan templonjja waquicht'ayänwa Tatitun arcapa ucar uchañataqui.\nKollana Templo mankhejja largorojja llätunca metronïnwa, anchorusti llätuncaraqui, altorusti llätunca metroraqui. Kollana Templo nayräjjarusti mä altarwa luräna cedro maderata, ucarusti korimpiwa lip'iquipayäna.\nUqhamaraquiw korimpi lip'iquipayaraquïna templo mankhëjja, ucatsti Kollana chekawjampacha, ucatjja uca nayräjjarojja kori cadenampiraquiw ucharaquïna.\nUqhamawa templpacha korimpi lip'suyäna, uqhamarac Kollana Chekawjana altarajj utjcäna ucsa.\nUcjjarusti luraraquïnwa olivo maderata pä angelanaca chhekhancama Kollana Chekawjataqui. Sapa maya angelanacasti altorojja pusi metro chicatancamänwa,\nsapa maya chhekhanacapasti pä metro pä tunca pheskani centimetronïnwa. Uqhamasti mä chhekha puntata maya chhekha puntacamasti pusi metro chicataniw tupt'asïna.\nPaypach chhekhan angelanacasti mä pachpa medidaniquïnwa; paypachaniw pusi metro chicatancamäna, uqhamaraquiw mä quipcaquïna.\nAltorusti pusi metro chicatancamaraquïnwa.\nSalomonasti ucanacjja Kollana Templo mankheruw ucharaquïna. Uca angelan chhekha puntapasti mä perkaruw purïna, mayninsti maysa perkaruraqui, ucjjar paya chhekha puntanacapasti jiquisiraquïnwa chicachica Kollanawjana.\nUcatsti Salomonajj uca pä angelanacarojj korimpcamawa lip'suyaraquïna.\nUcatjja templona ankäjja, mankhëjja perkanacapjja angelanacan figuranacapwa lurayäna, uqhamarac palmeranaca, pankaranacaraqui.\nTemplona pisopjja uqhamaraquiw korimpcama lip'suyäna, mankheta uqhamarac ankäjjata.\nKollana Chekaru mantañ puncunacsti olivo maderatwa lurayäna, ucatsti umbralampi postenacampejja pheska esquinanïnwa.\nPaypacha puncunacasti olivo maderat luratcamänwa, ucatsti lurayaraquïnwa; angelanacan figuranacapa, palmera, uqhamarac pankaranacana; ucatjja take uca figuranacjja korimpcamawa lip'suyäna.\nTemploru chicachica mantañäqui ucataquisti, pusi esquinani postenacwa lurayäna olivo maderata.\nPaypach puncunacasti pino maderata luratänwa, paypach puncunacaraquiw muyjtirïpjjäna.\nUca puncunacarusti lurayänwa angelanacana, palmeranacana, uqhamarac pankaranacana figurapa, uca figuranacarusti sillp'a korimpiw lip'iquipayäna.\nPatio mankhëjj-jja lurayänwa quimsa seke c'uthata kalanacampi, maya sekëqui ucsti cedro madera vigampiraquiw lurayäna.\nSalomonan apnakäwipana pusïri marana, Ziv sat phajjsina Tatitun templopan cimiento kalanacjja uchayänwa;\nucatsti templojj take phokhatpachajja tucuyasïnwa, cunjämatï amtatäcäna uqhamaru, tunca mayani mara jupajj reyëjjäna ucqha, Bul sat phajjsina, ucasti marpachana quimsakallköri phajjsïnwa, cunjämatï take amtatäcäna uqhamaru. Ucsti Salomonajj pakallk maranwa luräna.


Global Voices Aymarata » Rising Voices: Jisk’a markanakan chikanchayasa ukat arunakap internet ukan sarantayasa · Global Voices Aymarata » Print\nJaqukipäw uñt'ayata/apkatata 23 willka kuti phaxsi 2012 12:48 GMT 1\t · Qillqiri J. Nathan Matias (es) ukan jaqukipiri\tPaola T. L., Victoria Tinta Quispe\nCategoria-naka: África Subsahariana, Latin America, Bolivia, Mali, Citizen Media, Lenguaje\nRising Voices  [en] ukax Global Voices ukan wakichäwipawa, jichhkamax uraqpachan 37 proyectoruw markanakapan internettuqi kipka arunakapan qilqäwinak uñt’ayapxañapatakiw yanapt’aski.\nEddie Ávila , panel ukan moderador ukhamax 2007 maran sarnaqäwipatw arxayt’istu, kunapachati Voces Bolivianas  ukan chikancht’asirjamax Rising Voices ukat mä sobvencion uka katuqatayna. Ukatx pani oradoranakaruw uñt’aychistu , Boukary Konaté  (Mali markata) ukat Victoria Tinta  ( Bolivia markata).\nBoukary, kunjamasa Mali pata markan internet ukar conectasiñx jasak jikxatasn jall ukxatwa arxayt’istu nos habla sobre cómo encontrar una manera de conectarse a la red en el Mali rural (akaru limt’as mat’asinw phuqhatapach ullart’apxasma ). Boukary jilasti Sanogola-Bamoussobougou uka markat jutiriwa, Mali markan mä jisk’a markakiwa suxta wila masikiw (familias) jakasi 85 markachirinikiwa, 2775 km ukha tupu Bomako markat sarañan jikxatasi. M ä urux Boukary jilan jisk’a markapanw ejército maliense ukax mutupat ukan qhipartatayna. Ukat sargentux Boukary ukar yatichañ utar saratati sasin jiskt’atayna; ukat jupax janiw sasin jaysatayna. ya que se descompuso su motocicleta. El sargento preguntó a Boukary si asistía a la escuela; él respondió que no. Le tomó varios intentos al sargento convencer a la familia de Boukary que lo dejaran ir a la escuela. Al dejar a Boukary ukar yaqha wila masimp jaytatayna, sargenyux tuqxataynawa, jupan juk’amp yatiqañataki.\nBoukary jupax Jach’a yatiqañ utar (universidad) sarañatakix janiw qulqinikänti, ukatx yatichirinakatak yatichañ utaruw sarañ amtatayna. Yatichirjamax yaqhip pachanakakiw correo electrónico apnaqañatak cibercafé ukar sariritayna, ukampirus janiw jilpach internet uka apnaqirikataynati. Jupax uka apnaqäwinak yatiñax jach’a yatiñ utanakas yatsuñakaspa ukham amuyiritayna . Mä uruxa, Boukary jupax conectasiña munatayna. Maliense uka aru “yo quiero/ nayax muntwa” Google ukatak qilqantatayna, ukatax sitio web Global Voices jikxatatayna, ukat mä correo apayasinx Claire Ulrich  jupatw Paris markat mä qilqat katuqatayna [en] ukatx Boukary juparuw Facebook ukat Twitter ukatx y a traducir en Global Voices ukatak ajqukipañ yatichatayna. Ukat phisqha mara jupanakamp chiktt’atax nayrürukiw nayrïr kuti ajanpur uñt’asipxatayna.\nBoukary ukat comunidad de Global Voices francés arunkir masinakapampix jisk’a markapan ukhamarak Mali markan internet uka utjayañatakiw (conexión) qulqinak (fondos) apthapipxatayna. Rising Voices uka amtampix (proyecto) jisk’a markanx mä panel solar internet utjayañatak bateriy utjañ uñstayapxatayna\nBoukary ukata yaqha masinakapampix Segu Villages Connection Project (Proyecto para la Conexión de Aldeas Segú) jisk’a markanakan ukat jach’a markanakan saräw aptañatakiw sarantayapxi. Mä yatichañ utat mä yatichañ utar sarasax 800 jaqiruw internet uka apnaqañ yatichapxatayna.\nBoukary jilax jisk’a yatiqir wawanakax internet apanaqañ yatiqapxäni juk’amp jisk’a markanak uñt’ayañatak sasinw tukt’ayawayi.\nUkharusti Eddie Ávila jilax Victoria Tinta , Bolivia markankiriruw uñt’ayapxistu, jupax internet uknwa aymara aru jach’anchayaski (juk’ampinakaw aka Global Voices ukan uñjasi )\nVictoriax provincia Los Andes La Paz – Bolivia markan yuritayna. 1994 marat nayraqatarux jisnawa 1990, jukhanakax janiw yatichañ utanakan bolivianos wawanakarux kipka arupat yatichasirikanti, jan ukasti yatichäwix español, inglés ukat francés uka arunakanakw yatichasirïna. Kunawsati khä 1994 maran Reforma Educativa kamachix utt’ayasiwayi ukhatx kipka tayka arupat yatichasiwix utjanwa, ukatax awki taykanakax wawanakapan aymara arut yatiqañänakapx janiw munapkanti. Jupanakax conquista ukhanakax awichanapan achilanakapan jisk’achäw uñjasipkan ukax aymara arut arsuritapats ukham uñjasipkaspan ukhamw amuyapxäna, ukat janiw wawanakapan uka pachpa jikxatasipxañap munapkänti.\nVictorian awkip taykapax wali kusisitapxanwa jupan ayamara aru yatiqañ munatapata; juparux aymara arut arsuñax janiw kuna jan walikisa sasinw sapxiritayna. Jupax yaqhanakjamax aymra arut arst’asiritaynawa, ukatx qilqañx janiw yatkänti. Bolivia markanx 27 oficiales aruw utji; aymara arux pä millón arst’asiriniwa. Secundaria yatiqañ tukt’ayjasinxa, Victoriax Jach’a yatiqañ utanw Lingüística e idiomas ukan yatiqatayna. Ukanwa yaqha wayn tawaqunakar uñt’atayna, jupanakax aymara aru arst’añ yatipxarakitaynwa, ukatx janiw qilqañ yatipkarakitaynati. Yatiqirinakjamax aymara arut qilqt’añ yatiqxapxataynwa ukat internet ukaruw yatxatäwinak (investigaciones) lurañatak mantapxiritayna.\nVictoriamp masinakapampix internettuqin janiw aymara arun qilqatanak jikxatañ atipkataynati. Ukhamakipansti jupanakax mayacht’asisaw sus amigos no podían encontrar contenido en aimara en la red. Por lo tanto crearon juntos @jaqiaru , sitio web internet ukan aymara  arun utt’ayapxatayna. Jaqi arux Global Voices Aymara , Wikipedia ukanakanwa uñt’ayapxi. Wikipedia aymara ukanx historia, ukat yaqha yatiyawinakamp markanakatak\nqilqt’apxi. Maymarakiw Israel markan conferencia Wikimanía chikancht’asipxatayna , Jimmy Wales. Wikipedia uñstayiriruw uñt’anipxatayna.\nUkampirus walja aymaranakaw Wikipedia uksan editañ munapxi. Pä phaxsi nayraxakiwa, Victoriamp mayni masinakapampix yatichirinakar redes sociales uksat mä taller ukan yaticht’anipxatayna. @jaqiaru tamax Flickr, YouTube ukat Twitter ukanakanw aymara arut jach’anchayapxi . Facebook ukatuqix Argentina, España ukat Ecuador markanakan aymara arst’asirinakampiw aruskipapxi. Jichhax Victoria kullakax Global Voices Aymara uksan editoraxiwa, ukatx yaqha wayn tawaqunakan jaqukipäwimp sarantañ chuym utjayi .\nAymara arun qilqat utjayañax mä p’arxtäwiwa; jilpachan jila kullakanakax cibercafés ukanakanwa qilqatanak apkatapxi (editan) jaqukipapxi (traducen), ukan chani payllañax jilawa. Ukampirus jupanakax ch’amamp nayrar sarantayañ amtanïpxiwa, ukatx yaqha arunaka arst’asirinakatakis mä uñacht’äwiwa.\nURL to article: https://aym.globalvoices.org/2012/07/4461\n akaru limt’as mat’asinw phuqhatapach ullart’apxasma: https://es.globalvoicesonline.org/2009/09/21/traductor-de-la-semana-boukary-konate-en-mali/\n juk’ampinakaw aka Global Voices ukan uñjasi: https://es.globalvoicesonline.org/2011/08/05/global-voices-en-aymara-preservando-las-lenguas-indigenas-en-la-red/\n sitio web internet ukan aymara: http://www.jaqi-aru.org/


Global Voices Aymarata » México: Internetax Apnaqañatakiwa · Global Voices Aymarata » Print\nJaqukipäw uñt'ayata/apkatata 11 Jallu qallta phaxsi 2009 7:05 GMT 1\t · Qillqiri Issa Villarreal Jaqukipiri Rebeca Laura Cortez\nCategoria-naka: Latin America, México, Citizen Media, Tecnología\nMä phaxsi nayraqatpachaw, Agustin Cartens- Qullqi tuqit markn irptiri, ukjamrak IESPS impuestop wakicht’irxamax, telecomunicación payllawinakax, juk’an qamir utanakanakwa musqt’ayasipkatayna, akasti Revista Procesurxama [es] . Cartenasti jach’a markanakat anqaxankirinakatakix ukjamarak gubiernun telefonianakapax janiw uka impuesturxam amxarutakaniti, sawayarakitaynawa. Ukjamipansti, wali juk’an sarnaqasirinakatix internitaniñ munapchixa janiw atipkniti. Mexicun utjirinakapax Aka arunak ist’asax walpunrak phiñasipxatayna, janiw interenetax qamirinakatakikaspati sasina, twiter uksan wal aruskipapxatayna aka arumpi, jank’aki #internetNecesario [es] , ukjamarak aka 20 octubre phaxsi saraqatanwa suma amtawayatäxani. Kamachix 21n octubre phaxsi saraqatanrakw wakt’ayawayxapxatäna.\nAka mexikunakan aruskipawinsti wali uñtatarakitänawa, Television Nacional ukas uñacht’ayarakitaynawa, ukjamarak walja arkiri bloguerunak tuqinsa Boing Boing [en] . WhatTheHashtag [es]  tuq Teitter tuqinxa 35 waranqh tweetanakwa, 7 waranqh qillqirirakat qatuqawayapxatayna.\n@Neodevelop [es] , yaqha tuqit apsuta (jupankiristi jichhakiw jist’antasxatayna)\nAMIPCI (Asociacion Mexicana de Internet) jupanakax Twitter tuqiw jan iyawsawipx mayacht’asis uñacht’ayapxatayna .\nUkjamarus, yaqhip bloguerunakax impuesto jan utjañapatakix sartasipxataynawa, Pixelaris tuqinxa, blogger Jitten considera  uka tuqinx impuestux mä pantjawiw, sasina, juk’ampisa yaqha markanakar uñtasachitixa ukjaxa.\nDarinka Bloguerux arst’asiwa blog tuqipanxa kunatpunsa internetax utjañapa :\nMä jichha yatxatawiwa khaysa Centro Berkman de Internet y Sociedad de la Universidad de Hardvard (internitans utjarakiwa [en] ) aka internet tuqitx Mexicuruw uñakipawayapxatayna yaqha 30nk markanakampi, Mexicux janiw suma internet utjirinikiti sasina. Juk’ampis, Mexicunx wali jilapunitaynawa internet payllawixa juk’atakiki, pä kutirutaynawa Estadus Unidut sipanxa.\nAka jan walt’awix 30 millun mexicanunakpacharux jan walt’akiti juk’ampirus khitinakatix internetanipki jupanakaru, jupanakasti ni mä pusiwjakaspas taqpachanitxa ukjapxatanawa, según las cifras de la Asociación Mexicana de Internet [es]  uka tuqi. Inas jani mä suma yatxatawis jichhurunakkam lurasiwaykchi, yaqhip uñacht’awinakax uñacht’ayawayapxataynawa nayrir uñstayawinakxa; maysatsti, el Instituto Nacional de Estadística y Geografía (INEGI) mostró en el 2001 ukax chiqatpach taqpach computaduranakatx khitinakatix 800 patanx mejican qullq ganasipki jupanakankatanawa. Yaqha tuqitsti, khaya 2006n maranx AMIPCI jupanakax 10% internitaninakaw jan markanak anqajanx jakapxi sasina, 40% ukjanirakiwa juk’a qullqininakan internetax utjatayna.\nURL to article: https://aym.globalvoices.org/2009/12/140\n Revista Procesurxama [es]: http://www.proceso.com.mx/noticias_articulo.php?articulo=72148\n #internetNecesario [es]: http://twitter.com/#search?q=%23internetnecesario\n Boing Boing [en]: http://www.boingboing.net/2009/10/20/mexico-net-advocates.html\n WhatTheHashtag [es]: http://wthashtag.com/Internetnecesario\n @Neodevelop [es]: http://twitter.com/neodevelop/status/5028498717\n tuqiw jan iyawsawipx mayacht’asis uñacht’ayapxatayna: http://twitter.com/AMIPCI/status/5027765751\n blogger Jitten considera: http://pixelaris.wordpress.com/2009/10/20/impuesto-a-internet-en-mexico-como-ir-contra-la-corriente/\n tuqipanxa kunatpunsa internetax utjañapa: http://atomicdarinka.blogspot.com/2009/10/manifiesto.html\n internitans utjarakiwa [en]: http://cyber.law.harvard.edu/newsroom/broadband_review_draft\n según las cifras de la Asociación Mexicana de Internet [es]: http://amipci.org.mx/estudios/\n el Instituto Nacional de Estadística y Geografía (INEGI) : http://www.inegi.org.mx/inegi/default.aspx?c=551&pred=1&s=inegi


Illampu Iklisyana k’upsusita :: Periódico Jayma\nCONTENIDO > Illampu Iklisyana k’upsusita\nIllampu Iklisyana k’upsusita\nJanira Kumputarurasa utjkatayna, uka pachätaynawa. Nayraxa jaqinakaxa pankanakaru amparampi qillqantasakiwa jaqichasipxkatayna, uka pachanakätaynawa. Ukhamatxa mä chachasa yaqhachaqana yaqhampi mayampsa payampsa wasitata jaqichasirïtayna.\nMä chachaxa jaqichasisaxa kimsa wawani warmiru aparpawäsaxa, yaqhampiwa jaqichasiñataki, sarnaqxatayna. Mä tawaquruwa wali kusa parlxayatayna. Tawaquna “iyawa” sataxa, jupaxa wali kusisitawa kasarasiñataki wakt’ayasitayna. Tawaquna jaqinakaparusa jani kamskayaki “iyawa” sayatayna. “Iyawa, ukhamaxa jaqichasxakmaya jani warminïksta, ukaxa”, sapxataynawa.\nIllampu Iklisyaruwa, warmipa jamasata, jaqichasiñataki wakt’ayasitayna, ukaruwa tawaquna jaqinakapata kasarayiri tatsa mamsa jawsasitayna, ukhamaraki jupana jaqichayiri tatsa mamsa kasarasiña wakichasiñataki irpatayna. Mä qawqhasa, jupana jaqinakapasa, ukxa suma yatxapxatayna.\nKimsa wawani warmixa, wali jachatayna. Ukhama “jachaskirinakaru kunasa yanapt’iriwa”, sapxchixaya. Ukata uka warmina, uñt’ata warmi masinakapaxa, wali llakt’asipxatayna. Janiwa kamacht’añsa yatkapxataynati. Ukata maynïriwa kusa amuyt’xatayna.\nUka uñt’ata warmi masinakapaxa, kawki kust’ata, wali ch’axwiri, aycha khari warminaka uñt’apxatayna. Jupanakaruwa yatiyatayna, ukhamata mä amta wakt’ayapxatayna. Uka chachana jaqichasiña urupa, suyantapxatayna. Urusa, simanasa, phaxsisa ninjamaxaya pacha nakhantasa sarantaskchixa, niyakiwa uka jaqichasiñapa uruxa purinxatayna.\nTawaquxa samkansa mayjaki samkatayna. Jani waljamaki samkt’asitayna. Wirjinaxa ancha t’iphuta, pä anu q’añusiriki, tatituna nayraqatapana, maya suriyawumpi jawq’antasina jaljtasiyatayna. Chachasa uka kasarasiña arumirjasa qhanawa ina t’anqha t’anqhaki sarnaqaskatayna.\nWarminakaxa: Kuna urünisa, kuna uränisa, kawkha iklisyankanisa ukanaka suma yatxatapxatayna. Ukata Illampu iklisyaru nayraqata pusiniki, sarantapxatayna. Uka iklisyana qunuñanakanxa, nayraqata qunuñanaka qhiphäxaruwa, uka pusi warminakaxa, ina jawillatanakjama sumataki, paninixa ch’iqäxa qunuñana, paniniraki kuoïxa qunuñana qunurt’apxatayna.\nUkhamaruwa tata kuraxa misaña qallantatayna. Jawillata jaqinakaxa, jani misaruxa jank’asa sarapxirïkiti, ukhamaraki yaqhipaxa lukalarukiya sarapxirïchixa, ukhamanakasa utjarakchixaya. Jawillatanakaxa yaqhipaxa wali munasiri ukanakiya aywthapitaynaxa. Tata kuraxa wali kuspini jaqichañataki parlart’atayna, ukata janira kasarkasa, misa ist’irinakaru satayna.\n–Jichhaxa ¿khitisa aka jaqichasirinakana jani kasarasiñpataki kunsa yatipxthaxa?, jichha arsupxma, jani ukaxa wiñayataki amukt’apxma– sataynawa.\nUkjawa maynïri warmixa, laqa jach’ata arsutayna:\n–Uka chachaxa kasaratawa!\n–Saya, uka chachaxa warminiw!– sapxataynawa.\nUkjawa, tata kurasa janira mayampi arskïpana, ukjawa warminakaxa wali uxuntxapxatayna, tuqinuqapxatayna, jaqichasiri chacharu waythapisina t’isanuqapxatayna, q’ala k’uphsupxatayna ukhamaraki tata kursa ch’iyanuqapxatayna, yamasa jaqichasiri tawaqxa t’aqhiña alisnaqapxatayna, jaqinakapawa juparu qhispiyatayna, jani jaqinakapa ukankaspänxa, kamachapxchispäna. Uka warminaka wali ch’amani, ukatsa nuwasiri yatsuta warminakätaynawa. Uka ñanqha chacharu k’uphst’awäsaxa, kalliru chhukhst’awayxasa, q’alawa chhaqhart’awayxatayna. Mä kimsa ch’ipxtakiwa uka warminaka ukhama k’uphsuwäpxatayna. Uka pasatatsa, jaypachata pulisiyasa chhukhnuqaskatayna. Janiwa nuwsuri waminakaxa maynisa ukakxataynati. Pulisiyaxa nuwjata jaqichasiri chachaki wayusiwayxatayna.\nUkhamata uka chacharuxa, tawaqupana jaqinakapasa, nuwjasawa alisnukxapxatayna. Uka jaqixa ukhamata janiwa mayampsa jaqichasiña amtxkataynati. Jichhaxa jumawa: kunatsa ukhama uka chachaxa luratayna, ukxa amuyt’xäta, ukatsa akxata yatstaxa, akaru phuqhacht’xasmawa, ukjawa “aka pankaxa kusasä, aka pankaxa nayaru wali yatichitu” sätaxa. Ukatsa jilata kullaka, uka suma yatstaxa, nayaru yatiyanitätapï, mirä.


1 Reyes 12 - Holy Bible [Aymara Bible 1997] - (1Rey 12)\nRoboam chachasti Siquem sat marcaruw saräna, ucan reyit utt'ayañataquejj take Israelpachawa sarapjjänjja.\nUcampis yatïnwa Nabat chachan Jeroboam yokapajja, jupasti ucqhajja Egiptoncascänwa, cawqharutejj jaltcäna Salomón reyita, uqhamarac ucan jacañataquiw kheparäna.\nCunapachatï jupar jawsayanipcäna ucqhasti, Jeroboam chachampi uqhamarac takpach Israel marcampiw sarapjjäna Roboam chacharu parliri, aqham sasa:\n—Juman awquimasti nanacampejja wali khorünwa; jichhasti jumajj uca ch'ama sirviñatjja mä juc'a apakt'apjjeta, uqhamarac jupajj wali t'akhesiñampi lurañanaca phokhañanaca churapquitu ucsa, ucatsti nanacajj sirvisipcämawa —sasa.\nRoboam chachasti jupanacarojj sänwa —Sarjjapjjam, ucatsti quimsa uruta cutt'unipjjam nayar uñjiri —sasa. Jakenacasti sarjjapjjänwa.\nUcatjja Roboam reyejj jisct'asïnwa Salomón awquiparu sirvipcäna uca jilïri awquinacaru. Jupanacarojj jisct'änwa: —¿Cunjämsa jumanacajj amuyt'ayapjjetasma aca jakenacaru sañajjataquejja? —sasa.\nJupanacasti sapjjänwa —Jumatejj jichhüruna aca marcar sirviñataqui uchasïta ucajja, uqhamarac wali suma arunacampiraqui parlaraquïta ucajja, jupanacasti jumarojj wiñayataquiw sirvipjjätam —sasa.\nUcampis Roboam reyisti janiw ist'cänti uca jilïri awquinacan amuyt'ayäwi arunacaparojja, ucatsti jisct'änwa jupamp chica jilsupcäna uca waynanacaru, jupanacasti juparuraquiw sirvisipcäna,\njupanacarusti sänwa: —¿Cunjämsa jumanacajj amuyt'ayapjjetasma aca jakenacaru sañajjataquejja, cuntejj awquejjajj jupanacjjaru lurañanaca wayt'awayqui ucanaca apakt'añajja mayipquitu ucatjja? —sasa.\nQhaya waynanacajj jupamp chica jilsupcäna ucanacasti sapjjänwa: —Aca jakenacajj mayipctam apakt'añama awquimajj ch'ama lurañanaca jupanacjjaru wayt'awaycäna ucanacarojja, aqham sasaw sañama: ‘Awquejjatejj khorüchïna, nayajj juc'amp khorütwa;\njupatejj ch'ama lurañanaca jumanacjjaru wayt'apjjstamjja, nayasti juc'ampwa wayt'apjjäma; jupatejj chicotempi jawk'apjjchïyätamjja, nayasti hierro puntani chicotempiw jawk'apjjäma’ —sasa.\nQuimsïri urutjja cutt'anipjjänwa Jeroboam chachajj take jakenacampi chica Roboam reyir uñstiri, cunjämatï siscatayna uqhamaru.\nUcampis reyejj jupanacarojj wali khoru arunacampiwa cutt'ayäna; janiw ist'cänti cuntejj awquinacajj sapcäna ucjja,\nucatsti sänwa waynanacajj cuna arunactejj sapcäna ucanaca: “Awquejjatejj ch'ama lurañanaca wayt'apjjchïyätamjja, nayajj juc'amp ch'ama lurañanacwa wayt'apjjäma, uqhamarac awquejjatejj jumanacaru chicotempi jawk'apjjchïyätam ucajja, nayajj hierro puntani chicotempiw jawk'apjjäma” sasa.\nReyisti janiw ist'cänti marcarojja, Tatituw uqham lurasiñapa wact'ayäna uca laycu, phokhasiñapataqui cuntejj Tatitojj Nabat ucan Jeroboam yokaparu arscäna, Ahías profeta toke Silo chekana ucaru.\nCunapachatï take Israel marcpachajj uñjapjjäna reyin jan jupanacar ist'atapjja, sapjjänwa: “¡Janiw cuna lurañanacasas utjquistuti! ¡Janiw cuna herenciasa jiwasajj jaljasctanti Isaí chachan yokapampejja! ¡Israelita jakenaca utasarcama sarjjañäni! ¡Davidaqui familiaparu uñjascpan!” sasa. Ucat ucspachawa israelita jakenacajj utanacapar sarjjapjjäna.\nCawquïr israelita jakenacatejj Judá marcanacana jacapcäna ucanacjjarusti Roboam chachajj apnacascaquïnwa.\nCunapachatejj Roboam reyejj Adoram sat chacharu qhitcäna ucqhajja, take israelita jakenacawa kalamp c'upjasa jiwayapjjäna, Adoram chachajj take ch'ama lurañanacjjaru jilïrit uchatänwa. Uqham uñjasinsti Roboam reyejj mäquiw carroparu maqhatasinjja Jerusalenaru jaltjjäna.\nUqhamatwa Israel marcajj Davidan familiapa contra tucuwayäna jichhürcama.\nIsrael marcajj Jeroboam chachan cutt'anjjatapa yatisinjja, jawsayanipjjänwa tantachat jakenac taypiru jupan uñstañapataqui, ucatsti take Israeljjaru reyitwa utt'ayapjjäna, take qhitinacatejj Davidan familiaparus suma arcapcäna ucanacasa jan maynini, Judá tributa sipana.\nCunapachatï Roboam reyejj Jerusalenar purïna ucqhajja, tantachänwa pataca quimsakallko tuncan waranka suma ajllita soldadonaca Judá tributa take familianacapata, uqhamarac Benjamín tributsa, Israelampi nuwasiñataqui orakepa cutsuyasjjañapataqui.\nUcampis Diosajj parlänwa Semaías sat Diosan wawaparu, aqham sasa:\n“Salomonan Roboam yokaparu parlam Judá oraken reyiparu, uqhamarac Judá Benjamín ucan take familianacaparu, mayni jakenacarusa.\nNayaw sapjjsma jan nuwasipjjamti israelita jilanacapampi. Takenisa utanacaparcama cutt'jjapjjpan, nayajj uqhamwa wact'ayta uca laycu” sasa. Tatitun take uca arunacapa ist'asinjja, cutt'awayjjapjjänwa, cunjämtï Tatitojj siscäna uqhamaru phokhasina.\nJeroboam reyejj Siquem sat marcwa lurayäna, ucasti Efraín kollunwa jicjjatasi, ucatsti ucanwa utt'asiraquïna. Ucjjarojja Penuel marcwa wastata lurayaraquïna.\nUcampis chuymapanjja lup'isïnwa: “Jichhasti aca marcajja cutt'jjaspawa Davidana familiapana ucarojja,\naca jakenacatejj Jerusalenaru sarapjjaspa Tatituru sacrificionaca loktiri ucajja. Jupanacasti Judá ucan Roboam reyiruw alcatjjapjjaspan, ucatsti nayar jiwayasinjja Judá ucan Roboam reyiruw cutcatjjapjjaspan” sasa.\nUca toketa suma jiscjjatasisinjja, reyejj pä vaca kallunacwa korita lurayäna, ucatsti marcarojj sänwa; “Jumanacasti israelita jakenaca, walja cutiwa Jerusalén marcar sarapjjtajja. Jichhasti acanacapï jumanacana diosamajja, Egiptot apsunipctam ucanacajja” sasa.\nMayjja Betel chekaruw uchäna, maysti Dan chekaruraquiw ucharaquïna.\nUqhamatwa Israel marcajj jucha lurapjjäna, jakenacasti yupaychirejj sarapjjänwa Betel chekaru, uqhamarac Dan chekaruraqui.\nUcjjarusti lurayaraquïnwa santuario utanaca yakha diosanacataqui, ucatjja jakenac taypitacwa sacerdotenaca utt'ayäna, janiw jupanacajj levitanacäpcänti.\nUqhamarus uñstayaraquïnwa fiesta luraña diosanacapataqui, quimsakallko phajjsïrina tunca pheskani uru sarakataru, cunjämatï Judá oraken fiestajj lurasirïqui uqhama, jupa pachparaquiw altarana sacrificionaca loktirïna. Ucsti Betel chekanwa luräna, vaca kallunaca luraycäna ucanacaru sacrificionaca loktasina. Ucjjarusti Betel chekanjja sacerdotenacwa utt'ayaraquïna, yakha diosanacataqui santuario utanaca luraycäna ucanacataqui.\nUqhamawa quimsakallkör phajjsina tunca pheskani uru sarakataru Jeroboam reyejj sacrificionaca loktäna, Betel chekana altar luraycäna ucjjaru. Acasti munañaparjama israelitanacataqui uñstayäna phajjspacha fiestäñapataqui ucawa, uca pachpa phajjsiraquiw maqhatasina altarjjaru incienso naqhantayaraquïnjja.


Bible in one year - Aymara Bible 1997 - February 19\n1. Quimsakallko uru sarakatarusti, Moisesajj Aaronampiru, wawanacapampiru, uqhamarac take jilïri jakenacampiruw jawsäna,\n2. ucat Aaronarojj saraquïna: “Jichhajj mä orko vaca kallu irpjjarum, uqhamaraqui mä orko ovejampi, ucanacasti jan cuna camacht'ata c'umara uywanacäñapawa, ucanacsti k'ala naqhantayatäñataqui sacrificiot Tatitur loktaraquim.\n3. Israelitanacarusti saraquim, jupanacajj mä cabrito churapjjaracpan jucha luräwita sacrificio loktañataqui, uqhamaraqui mä orko vacampi, mä ovejampi, ucanacasti mä maranïñapaquiwa, jan cuna camacht'ata c'umara uywanacaraqui, naqhantayat ofrenda loktatäñapataqui,\n4. uqhamaraqui mä orko vacampi, mä orko ovejampi Tatitun nayrakatapanjja qharinucuspan, sumancthapiñataqui sacrificiot loktata. Ucjjarusti granonacat waquichata ofrenda apanipjjaracpan, aceitempi chaptata, jichhürusti Tatituw jumanacaru uñstapjjätam uca laycu” sasa.\n5. Israelitanacasti, cuntejj Moisesajj siscatayna uqhamarjamaw Tatitumpi Jiquisiñ Carpäquis uca nayräjjaru apapjjäna, ucatsti take jakenacaw ucancapjjäna, jac'achasipjjaraquïna, ucanwa Tatitun nayrakatapan sayt'ata jicjjatasipjjaraquïna.\n6. Ucat Moisesajj saraqui: “Tatituw acjja arsuwayi, jichhajj phokhapjjam, ucatsti Tatituw jumanacarojj jach'a khanapampi uñstapjjätam” sasa.\n7. Moisesasti Aaronarojj saraquïnwa: “Altarar jac'achasinim, ucatsti cuntejj juchamata, sacrificio take nact'ayasin loktcäta uca loktaraquim, uqhamat juma pachpataqui juchat pampachatäña jicjjatañamataqui, ucatsti take jakenacan ofrendanacapsti loktaraquim juchanacat pampachatäña catokañataqui, cunjämtejj Tatitojj sisctam uqhamarjama” sasa.\n8. Aaronasti altararu jac'achasisinjja, cuna orko vaca kalltejj juchapata loktañataqui irpancänjja ucwa qharinucuraqui.\n9. Ucjjarusti wawanacapajj wila apcatapjjaraquïna, Aaronasti uca wilampi luc'ananacapa juricht'asajja altaran wajjranacaparuw jawsuraquïna, ucata uca wila jilt'sti altar cayuruw warnokjjaraquïna.\n10. Ucjjarusti janc'aquiw altarjjaru nact'ayjjaraquïna take liq'inaca, maymurunaca, uqhamarac cawquïri uywatejj juchata sacrificio loktatäcän uca uywan liq'ipsa, cunjämtejj Tatitojj Moisesar siscatayna uqhamarjama phokhasa.\n11. Ucampisa aychampi, lip'ichimpjja campamentot ankäjjaruwa naqhantayanjjaraquïna.\n12. Aaronasti, cawquïri uywatejj takpacha naqhantayatäñataqui loktañataquïcäna uca uywa qharinucuraquïna, wawanacapasti wila apcatapjjaraquïna, uca wilampisti Aaronajj altararuwa patjjata, uqhamarac thiyanacata waraquiparaquïna.\n13. Ucjjarusti p'ekjja apjjaraquïnwa, uqhamarac uca loktata uywa qharinokatäcäna ucanacamppacha apapjjaraquïna, Aaronasti take ucanacjja altarjjaruw naqhantayjjaraquïna;\n14. ucjjarusti janc'aquiw jiphillanacampi, uqhamarac chhuchhullinacampi jarekjjaraquïna, ucsti altarjjaruw nact'ayjjaraquïna cunjämtejj maypacha uywa naqhantaycänjja uqhama.\n15. Aaronasti Israelitanacataquejj mä ofrenda loktaraquïna. Cuna cabritotejj marcan jucha luratapata loktatäcäna uca catusin qharinucuraquïna, ucat sacrificio loktaraquïna, cunjämtejj nayrakatajj mä ofrenda loktcänjja uqhama.\n16. Uca uywa sacrificiot loktasasti, naqhantayaraquïnwa cunjämarutejj satäcänjja uqhamaruw loktaraquïna.\n17. Ucat granonacat waquichata ofrenda loktaraquïna, uca loktäwita mä jach'i jach'tasinsti altarjjaruw nact'ayaraquïna, cuna sacrificionacatejj alwajj nact'ayatäcän take ucanacat sipana.\n18. Uqhamaraquiw Aaronajj qharinucuraquïna, cawquïri orko vacampi, orko ovejamptejj israelitanacajj irpanipcatayna sumancthapiñataqui sacrificiot loktañataqui ucanaca. Wawanacapaw uca wiljja catuyapjjaraquïna, ucat Aaronajj uca wiljja altar patjjaru, uqhamarac take toketa altararojj waraquiparaquïna.\n19. Uca quipcaraquiw wawanacapajj uca orko vacana uqhamaraqui uca orko ovejampina liq'inacapa, wich'inqha liq'inaca, jiphilla liq'inaca, maymurunaca, uqhamarac q'iwchjjancqui uca liq'inaca catuyjjapjjaraquïna,\n20. ucatsti uca liq'inacjja pechonacampi chica apnokjjapjjaraquïna. Ucatwa Aaronajj uca liq'inacjja altarjjaru nact'ayjjaraquïna,\n21. ucampisa pechonacampi, cupi lanqhu charanacampjja, aleka uñstayäwiqui luräna, cunjämatejj Tatitojj Moisesar siscatayna uqhamarjama.\n22. Aaronasti israelitanacjjaru amparapa lokjjatasaraquiw bendiciraquïna, jucha luratata, sacrificio loktatjjarusti, naqhantayatäñataqui loktäwi, uqhamaraqui sumancthapiñataqui loktäwinac churasinjja, jupajj altaratjja sarawayjjaraquïnwa.\n23. Ucatwa Moisesampi, Aaronampejj Tatitumpi Jiquisiña Carpäquisa ucaruw mantapjjäna, ucat mistunjjasinsti Israelitanacaruw bendicipjjaraquïna. Ucatwa Tatitojj take jakenacaru uñstaraquïna jach'a c'ajquiri khanapampi;\n24. Tatitun nayrakatapatsti ninaw mistuniraquïna, cawquïri uywatejj naqhantayatäñapäcäna, uqhamarac cuna liq'itejj altarjjan apnokatäcän take ucanacwa naqhantaraquïna. Take ucanaca uñjasinsti, israelitanacajj takpachaniw cusisiñat wali arnakasipjjaraquïna, ucatsti paranacapampi oraker puriñcamaw alt'apjjaraquïna.\n1. Nadab, uqhamarac Abiú ucanacasti Aaronan yokanacapänwa, jupanacasti mä nina wayuña catusinjja, ucaruw ninampi uscupjjaraquïna, uqhamarac inciensompi, ucat jupanacajj Tatitu nayrakatanwa cuna nintejj Tatitojj jan loktapjjamti siscäna uca nina loktapjjäna.\n2. Ucatwa mä ninajj Tatitun nayrakatapat mistunïna, jupanacarusti k'alwa naqhantaraquïna. Uqhamwa jupanacajj Tatitun nayrakatapana jiwarapjjäna.\n3. Ucatsti Moisesajj Aaronarojj saraquïnwa: —Tatitojj acpï sañ munänjja cunapachatejj siscäna: ‘Qhitinacatejj nayaru jac'achasipjjetani ucanacarusti k'oma cancañajjwa uñacht'ayäjja, take israelitanacarusti c'ajquir khanajjwa uñacht'ayaraquëjja’ —sasa. Aaronasti uca arunaca ist'asajj janiw cunsa siscjjänti.\n4. Ucat Moisesajj Misael, uqhamarac Elzafán sisqui uca jakenacaruw jawsäna, jupanacasti Aaronan tiopa Uziel sisqui uca jaken yokanacapänwa, ucat jupanacarojj saraqui: —Jutapjjam, ucatsti uca jumanacan familianacama apsusinjjapjjam uca kollana chekawjata, ucatsti campamentot ankäjjaru apasjjapjjam —sasa.\n5. Jupanacasti iyaw sasaw jac'achasipjjäna, ucatsti isinpacha, uqhamarac tunicanacapampi uscuntatpachwa, campamentot ankäjjaru apasjjapjjaraquïna, cunjämtejj Moisesajj siscatayna uqhamarjama.\n6. Ucat Moisesajj Aaronampiru, Eleazar, uqhamarac Itamar uca wawanacapampiruw aqham saraquïna: —Jan jichhajj ñic'utanacamsa jararasipjjamti ni luto isimpisa ist'asipjjaraquimti, uqhamata usuyasitanacama uñacht'ayañataquejja, ucataraqui jumanacamppacha jiwarasipcasma, Tatitusti aca marcjjaru colerasiñapsa wartasincaraquispa. Ucampisa familianacapajj jachasipcpan, uqhamarac take israelita jakenacasa, Tatitojj uqhama aca naqhantäwi apayanitapata.\n7. Tatitumpi Jiquisiñ Carpatsa janiraqui jayaru sarapjjamti, jan jiwarapjjañamataqui, jumanacasti Tatitun aceitepampi juparu catuyatäpjjtawa uca laycu. Ucatsti cunjämtejj Moisesajj siscäna uqhamarjamaw phokhapjjäna.\n8. Ucampis Tatitojj Aaronampiw parläna; aqham saraquïnwa:\n9. “Cunapachatejj jumasa, uqhamarac wawanacamasa Tatitumpi Jiquisiñ Carparu mantañataquïpjjäta ucapachasti janiw vino umapjjätati ni cuna casta p'osktata umañanacsa, ucataraqui jiwarasipcasma. Aca arsüwisti mä leyiwa, wawanacaman wawanacapataqui,\n10. uqhamat jumanacajj cunatejj kollanäqui, uqhamarac cunatejj ñankhäqui, cunatejj k'añüqui, uqhamarac cunatejj k'omäqui ucanacjja suma amuyapjjañanacamataqui,\n11. uqhamaraqui israelitanacarusa take cuntejj Tatitojj Moisesaru sawaycatayna ucanaca yatichapjjañanacamataqui” sasa.\n12. Ucjjarusti Moisesajj Aaronampiru, Eleazarampiru, Itamarampiru, cawquïrinacatejj Aaronan pani jilt'iri yokanacapäcän ucanacaruw saraquïna: —Tatitur nact'ayata loktäwinacatjja cuna granonacat loktäwitejj jilt'qui ucanaca apsusinjjapjjam, ucatsti jan levadurani mank'apjjaraquim altar jac'ana, ucajj sinti kollanätap laycu.\n13. Mä kollana chekan mank'apjjam, ucawa jumanacarojja, uqhamarac wawanacamarusa wact'apjjtam, cawquïri ofrendanacatejj Tatitutaqui nact'ayatäqui ucanacatjja. Ucaracwa Tatitojj nayarojj situ.\n14. Ucatsti cawquïri pechotejj mä suma ofrenda loktäwïqui, uqhamarac uca charajj mä churäwïcaraqui, ucatsti mä k'oma chekawjan jumampi, wawanacamampi imill wawanacamampi mank'apjjäta, ucaraquiwa jumanacarojj wact'apjjtam cuntejj israelita jakenacajj sumancthapiñataqui ofrendata loktapqui ucanacatjja.\n15. Charasti mä churäwïcaspasa uqhamawa, pechosti mä suma ofrendaraquiwa, ucanacasti Tatitun nayrakataparuw apatäni, mä suma ofrendäcaspasa uqhama; Tatitun nayrakataparu apataraquïniwa cawquïri liq'inacatejj naqhantayañataqui loktatäqui ucanacampi chica. Ucanacasti jumancaniwa, uqhamarac wawanacamampina, cunjämtejj Tatitojj arsuwayqui uqhamarjama.\n16. Ucatsti Moisesajj tumparaquïnwa cawquïri cabritotejj jucha luratata sacrificiot loktatäcänjja uca, ucatsti yatisjjaraquïnwa uca cabritojj naqhantayatäjjatapa. Ucatwa Moisesajj colerasïna Eleazar, uqhamarac Itamar sisqui ucanacataquejja, ucanacasti Aaronan pani yokanacapajj jilt'cäna ucanacänwa, ucat jupanacarojj saraqui:\n17. —¿Cunatsa jan uca juchata loktata uywjja mank'apjjta, mä kollana chekanjja? Ucajj sinti kollanawa, Tatituw jumanacarojj churapjjaractam, uqhamat jumanacajj aca jakenacan juchanacapa apapjjañanacamataqui, uqhamarac Tatitut perdón mayipjjañanacamataqui.\n18. Jichhajj amuyasipjjaraquim uca wilasa janiraquiw cawqhantejj kollanäqui uca mankharu apatäcataynati, jumanacasti uca sacrificiot loktat aychjja uca kollan chekanwa mank'apjjañamänjja cunjämtejj nayajj sapcsma uqhamarjama —sasa.\n19. Aaronasti ucjjarojj saraquïnwa: —Uñjam, jichhaw jupanacajj jucha luratatat, sacrificio Tatitur loktasipqui, uqhamaraqui naqhantayatäñataqui loktäwinacsa. Jichhüruquiw nayataquejj uqham lurasi. Nayatejj jichhajj uca jucha luratata sacrificio loktat uywan aychapa mank'antiriscäyätjja, ¿ucajj Tatitutaquejj waliquïsapänti? —sasa.\n20. Moisesasti ucanac ist'asinjja amuquëjjaraquïnwa.\n1. Tatay, jumaruw mayisinsma;\n2. Diosajjay, jumaruw take chuymamp alcatsma: janiquiy p'enk tucuñar jalantañajj munamti, janirac timanacajjas nayat larusipjjetpati;\n3. jumar take chuymamp alcatirinacajj janipuniw p'enk tucupcaniti, ina ch'usat jumar kallasir jakenacasti, p'enka tucuñaruw puripjjani.\n4. Tatay, thaquim uñacht'ayita, thaquiman irpnakasita,\n5. jumat jan jithektas sarnakayita; jumaw Diosajjätajja, Khespiyirejjätasa, jumaruw take chuymamp sapür suyt'ascsma.\n6. Tatay, amtasiquimaya, munasiñamampi, qhuyapayasiñamampejj wiñayapuniwa;\n7. janiquiy jucha luratanacajjat amtasimti, janirac wayna cancañajjan ñankha luratanacajjat amtasimti; Tatay, qhuyapayasiñam laycuy nayat amtasita, munasiñam laycurac amtasita.\n13. Pisi yatiñanïñajj arunac apnaker warmjamawa, jan amuyt'ani, jan yatiñani.\n14. Jupasti uta puncunacapanwa kont'asi, takpach marcas uñstquis ucawjanacana,\n15. ucatsti thaqui saririnacaruw jawsi, qhitinacatï suma thaquinjama sarasipqui ucanacaru, aqham sasa:\n16. “¡Jan yatiñani waynanaca aca chekaru jutapjjam!” sasa. Ucatsti qhitharaquiwa sanipjjañapataqui jan amuyt'asirinacaru, aqham sasa:\n17. “Lunthatat umajj juc'amp mojjsawa; jamasata t'ant'a mank'añasti juc'amp sumaraquiwa” sasa.\n18. Ucampis jupanacajj janiw yatipquiti, mank'añataqui jawsata jakenacapajja jiwañaru sarasipcatapa.\n23. Sinagoga tantachasïwinsti mä ñankha ajayun mantat jakew ucancascäna. Jupasti Jesusar uñjasinjja jach'at art'äna:\n24. —¡Nazaretanquir Jesús! ¿Cuna lurañamas nanacamp utji? ¿Nanacar t'unjirit jutta? Nayajj uñt'smawa, yatiractwa jumajj Diosan Yokapätama —sasa.\n25. Jesusasti uca ñankha ajayurojj tokenokänwa: —Amuct'am, misturaquim uca jaketjja —sasa.\n26. Ñankha ajayusti uca jaketjja t'ucu usjam jupar thalayasinwa jach'at wararisina mistuwayjjäna.\n27. Uc uñjasinsti takeniw sustjasipjjäna, ucat jisct'asipjjaraquïna: —¿Cunas acajja? ¿Cuna machak yatichäwirac acasti? ¡Aca jakejj munañaniraquis ñankha ajayunacar alissuñataquisä, uqhamarac uca ñankha ajayunacampi ist'ayasiñataquisä! —sasa.\n28. Mäquiraquiw Galilea orakpachana jakenacajj Jesusjjat yatipjjäna.\n29. Sinagogat mistusinjja, Jesusajj Jacobomp Juanampiw sarapjjäna Simonampin, Andresampin utaparu.\n30. Simonan taycch'ipasti fiebremp usuntataw iquiñancascäna. Ucspacharaquiwa jupatjja Jesusar yatiyapjjäna.\n31. Ucat Jesusajj jac'achasisinjja usutarojj amparat waytäna fiebre usupasti ucspacharaquiw chhaktawayjjäna. Waliptasinsti jupajj jupanacaruw sirvïna.\n32. Inti jalantat sujsthapirusti, Jesusan ucaruw irpanipjjäna take usutanacaru, ñankha ajayun mantat jakenacampiru.\n33. Take jakenacasti uta puncuruw phokcattapjjäna.\n34. Jesusasti walja cunayman usutanacaruw c'umaraptayäna, jakenacatsti cunayman ñankha ajayunac alissuraquïna. Janiraquiw uca ñankha ajayunacarojj cunsa arsuycänti, jupanacajj qhitïcäntï Jesusajj uc uñt'apjjatap laycu.\n35. Willjtanjjepansti Jesusajj ch'amac ch'amacaw marca thiyaru mistüna mä wasar chekaru, ucansti Diosat mayisïna.\n36. Simonasti mayninacampiw Jesusar thaktirejj sarapjjäna.\n37. Jicjjatasinsti sapjjänwa: —Takeniw thakasipctam —sasa.\n38. Jesusasti sänwa: —Yakha jac'anquir chekanacar sarapjjañäni Diosan arunacap parliri, ucataquiraquiw jutta —sasa.\n39. Jesusasti take Galilea orakpach muytäna takewja sinagoganacan parlasa, uqhamarac ñankha ajayunac alissusa.\n40. Mä lepra usun jakew Jesusar jac'achasisinjja achict'asïna. Quillt'asisinsti sänwa: —Munsta ucajj, aca usojjat c'umaraptayitasmawa —sasa.\n41. Jesusasti jupat qhuyapt'ayasisinjja amparapampiw lokjjatt'i, ucatsti saraquiwa: —Muntwa, c'umaräjjaractawa —sasa.\n42. Uc arsquipan lepra usojj jaketjja chhaktawayjjäna, jupasti c'umaraquëjjänwa.\n43. Jesusasti juparojj wal wal ewjjt'asinwa qhitjjäna, saraquïnwa:\n44. —Ist'am, jan qhitirus cuns arsumti, ucatsipana sacerdoter uñstir saram. C'umaraptatamatsti ofrenda churaraquim Moisesan arsutaparjama, jakenacasti ucatwa juman c'umaraptatamjja yatipjjani —sasa.\n45. Ucampis uca jakejj sarjjasinjja, takeniruw yatiyañ kalltäna, cunatï jupamp lurascäna uca. Ucatwa Jesusajj jan cawqui marcarus khan mantcänti, jan ucasti marca thiyawjanacana, cawqhantejj jan jakes utjcäna uca chekanacanacwa sarnakäna. Uqhamäquïpansa, take toket jupar uñjirejj jakenacajj jutasipcaquïnwa.


Amuyumanx laxrachinunak apanaqtati, ¡Lezgui arun yant’apxañäni! · Global Voices Aymarata\n(es) ukan jaqukipiri\tValeria Karina Orquera\nJaqukipäw uñt'ayata/apkatata 5 Sata qallta phaxsi 2017 23:33 GMT\nAka blog ullart'apxañäni Français, русский, Malagasy, Ελληνικά, عربي, Italiano, Español, 繁體中文, English\nJeyhun Amirkhanov jupa jilatan You Tube tuqit laxrachinjanak lezguian arun katthapita.\nAka lezgui arux wali jayan aruwa, aka uraqpachana niyapuniw 800 000 ukha waranq aruskipir yaqinakar jak’achpacha. Aruskipirinak jakapk ukanx suma saphintatapxiwa, Azerbaiyán ukhamaraki República Rusa de Daguestán jupanakamp qurpantatapxiwa, kawkhantix aka arux suma aruskipata. Ukhamarakiw lpa Organización Naciones Unidas para la Educación, ukhamarakiw la Ciencia Cultura ukankirinakas ch’amanchapxi (UNESCO) uñt’atarakinw «vulnerable» ukhama aru, juk’a wawanakakiw utat mistusin aruskipapxi, ukhamakipanx jutir maranakanx chhaqirjamaxiwa.\nUkatx ma chachaw lezgui aru jan chhaqañapatakix amtatana. Sutipax Jeyhun Amirkhanov ukham satawa, jupax lezgui uka aru aruskipirirakiwa Azerbaijan uka markan yuririraki, YouTube, Twitter ukat Facebook nayraqatar sarawinak ukhamarak arupa aptañataki, Rising Voices ukankirinakaruw qhanancht’awayi:\naru chhaqayañax ma markas chhaqkasph ukhamawa,akax jilpachax walja arunakampiw phuqasi, janiw jiwasaruk phuqaskiti. […] nayax lurtw kunakaykutix jaqinakax aka aru ukhamarak sarawipanak chhaqaskatapatx amuyasipxañapataki.\nAka YouTubetuqinxa , uka jisk’a markan jaylliwipanaka ukhamarak suma ch’uxña mark uñacht’awi. Ukampirus ukhamarakiw vidionakamp arupat lurtawatana.\nAknir vidiux suxtir aru chinjawa aka lezgui uka aruna; maysipan «laxra chinja» ukhamarak aru chinjarux sapxasphaxa, Piotr Kozłowski –khititix lezgui aru yatiqk ukhamarakiw sitio web uñstayiriwa– sawatanawa yant’at ukhaw kunjamas uka yatitaxa «Jan wali mallqamar lurtaxa»:\nYatiqäw jan utjatapatx ukhamarak gobiernotuqits jan yamapt’asiw utjatapatxa ukaw jaqinakan jan aruskipapxañapatakix anch ch’amtayi, ukhamarakiw phisqatunk pusin salla arunakani. vidiojichhakiwa, Amirkhanov jupax mak’anak arsuwatanawa ĺconsonantes eyectivas:\nSurtiw janiw sapakiti, aru lezgui qhisphiyañataki. Taqa YouTubetuqina akachiqanx lezgui aru wawanakaruw yatichasiraki, Jan ukax aka aru lezgui aruskipirinakax jayan utjaskiwa, Lezgui aru yatiqañ wawanakax mak’amp atipxiwa.


Lucas 22 - Holy Bible [Aymara Bible 1997] - (Luc 22)\nNiya jac'ancänwa jan levaduran t'ant'a mank'añ fiestajja, Pascua fiesta sata.\nSacerdotenacan jilïrinacapampi, ley yatichirinacampejj cunaymanit Jesusar jiwayañ thakjjapjjäna, ucampis jakeruw ajjsarapjjäna.\nUcapachaw Supayajj Judasar manti, qhititejj Iscariote satäcaraquïna, jupasti tunca payan apostolonacat maynïrïnwa.\nAca Judasaw sacerdotenacan jilïrinacaparu, temploncquis uca jilïrinacaru uñjiri saräna, ucat jupanacamp parläna cunjämat Jesusar catuyañataquisa.\nJupanacasti cusisipjjänwa, ucat Judasarojj kollke churañ amtapjjaraquïna.\nJupasti iyaw sasaw catokasïna, ucatwa jupajj ucqhatpacha cunjämat catuyañataquis thakascäna jan jakes utjqui uca horasanacana.\nJan levaduran t'ant'a mank'añ fiesta urojj purinjjänwa, cunapachatï Pascua cordero sacrificapjjañapäcäna ucüru.\nJesusasti Pedrompir Juanampiruw qhiti: —Sarapjjam Pascuan mank'añäquis uca waquichanipjjam —sasa.\nJupanacasti jisct'apjjewa: —¿Cawqharu waquichañanacajjsa munta? —sasa.\nJesusasti sänwa: —Marcar mantapcät ucqhajj mä jakeruw um wayusquir jicjjatapjjäta. Ucaru arcapjjam, cawqui utarutï mantcani uca utcama.\nUcat uca utanirusti sapjjam: “Yatichiriw sistam: ¿Cawqhanquis discipulonacajjampi Pascuan mank'cä uca utajja?” sasa.\nUcapachaw uñachayapjjätam mä jach'a uta altos patana, niya waquicht'atawa, ucan mank'añjja waquiyapjjam.\nJupanacajj sarapjjänwa, ucatsti jicjjatapjjänwa cunjämtï Jesusajj jupanacarojj siscatayna uqhama; ucatwa ucanjja Pascuan mank'añjja wact'ayapjjäna.\nUca horasa purinjjepansti Jesusampi apostolonacapampejj mesaruw kont'asipjjäna.\nUcatsti Jesusajj jupanacarojj sänwa: —¡Walpun jumanacampejj aca Pascua mank'a mank'añjja munäyäta janïra jiwcasina!\nNayajj sapjjsmawa, janiw juc'amp acjja lurcäti Diosan reinopan phokhasiñapcama —sasa.\nUcatwa amparapampi mä copa astasin Diosar yuspagari, ucat saraqui: —Ac catokapjjam, ucatsti jumanaccama jaljasipjjam.\nSapjjsmawa, janiw uvan achupat umirejj cutt'ancäti, Diosan reinopan jutañapcamajja —sasa.\nUcatsti, t'ant'a irtasin Diosar yuspagari; pachjasinsti jupanacaruw churi, ucat saraqui: —Acajj janchejjawa, ucasti jumanac laycu catuyatäniwa. Acjja nayat amtasisin lurapjjam.\nCopa astasinjja uca pachparac luraraqui, mank'añ tucuyatatjja, saraquiwa: —Aca copajj machak arust'äwiwa wilajj toke, acasti jumanacan asquimataquiw wartasi.\nJichhasti qhititejj nayar aljantquitani uca jaken amparapajj nayan amparajjamp chicäsquiwa mesana.\nJaken Yokapajja chimputäcän uca thac chekaw sarasqui; ucampis ¡wali llaccañaw aljantir jaketaquejja!\nUcatsti jupanaccamaw jisct'asipjjäna —¿Qhitirac aljantanisti? —sasa.\nUcjjarusti discipulonacajj qhitis jupanacatjja juc'amp jilïrit uñt'atäspa ucjjatawa ch'ajjwapjjäna.\nJumanacasti janiw uqhamäpjjañamäquiti; qhititejj jumanac taypinjj jilïrïqui ucajj juc'amp sullquïrjamäñapawa, jilïrïqui ucajja sirvirïñapawa.\nUqhamasti ¿qhitirac juc'amp jilïristi, mesan mank'añatac kont'asqui ucati, jan ucajj sirvqui ucacha? ¿Janit mesancqui ucäqui? Nayasti jumanac taypinjja mä sirvirjamätwa.\n“Jumanacajj nayamp chicäsipcapuntawa t'akhesiñanacajjanjja.\nUcatwa nayajj jumanacarojj mä reino churapjjsma, cunjämatï Awquejjajj nayar churquitu uqhama,\nqhä reinojjan jumanacajj mank'apjjäta, umapjjaraquïta mesajjana, uqhamarac tronon kont'asipjjäta, Israelan tunca payan triburu taripapjjañamataqui.”\nJesusajj saraquïnwa: —Simón, Simón, amuyasim, Supayajj mayiwa jumanacarojj trigjam jawk'suñataqui.\nUcampis nayaw jumataquejj mayta jan iyawsañamajj pist'añapataqui. Jumasti nayaru cuttanjjät ucqhajj ch'amañcht'am jilanacamaru jan mayjt'asipjjañapataqui —sasa.\nSimonajj sänwa: —Tata, janc'aquïtwa jumampi sarañataquejja carcelarusa uqhamarac jumamp chic jiwañataquisa —sasa.\nJesusajj juparojj sänwa: —Pedro, sismawa, jichhürpachaw janïra wallpajj art'quipan jumajj quimsa cuti nayar jan uñt'iri tucüta —sasa.\nUcat Jesusajj jisct'äna: —Cunapachatï qhitapcsma jan bolsani, jan kollkeni, ni wisqhunsa, ucqhajja ¿cunas jan utjapcayätamjja? —sasa. Jupanacasti sapjjänwa: —Janiw cunasa —sasa.\nSapjjsmawa, cunatejj Kellkatanacajj sisqui: ‘ñankha luririnacampi uñjatänwa’ sasa, ucajj nayanjj phokhasiñapawa, uqhamarac take cunatï nayatjja kellkatäqui ucanacasa.\nUcatsti sapjjänwa: —Tata, acanjj pä espadaquiw utji —sasa. Jesusasti saraquïnwa: —Ucajj waliquiwa —sasa.\nUcapachaw Jesusajj mistuwayjjäna, cunjämtejj lurapjjerïcän uqhamaru, Olivos sat kolluruw sarjjäna, discipulonacapasti arcapjjaraquïnwa.\nUca chekar purisinsti Jesusajj jupanacarojj sänwa: —Mayisipjjam jan yant'äwir mantapjjañamataqui —sasa.\nUcat Jesusajj mä kala jakt'arjamaw saräna, ucan orañataquiw quillt'asiraquïna.\nSaraquïnwa: “Awquejja, munsta ucajja, aca t'akhesiñatjja khespiyita; ucampis jan munañajja luratäpati, jan ucasti juman munañamac luraspan” sasa.\n[Ucapachaw alajjpachat mä angelajj uñstäna juparu ch'amañchañataqui.\nWal t'akhescasasti, juc'amp ch'amampiw oración luräna, jump'ipasti jach'a wila ch'akanacjamaw ch'akaräna.]\nOración tucuyatatsti, sartasin discipulonacapan ucaruw sari, jupanacarusti iquisquir jicjjati, llaquimpi atipjataraqui.\nUcapachaw discipulonacaparojj saraquïna: —¿Cunatsa iquisipcta? Sartasipjjam, mayisipjjam jan yant'äwir mantapjjañamataqui —sasa.\nJesusajj parlascaquïnwa, ucapachaw walja jakenacajj purinipjjäna. Qhititejj Judas satäcäna ucasti tunca payan discipulonacat maynïrïnwa, ucajj jupanacan nayrakatap jutäna. Jupasti Jesusaruw maqhati jamp'att'añataqui.\nUcapachasti Jesusajj juparojj sänwa: —Judas, ¿mä jamp'att'ampiti Jaken Yokaparojj aljanttajja? —sasa.\nJesusampïpcäna ucanacajj uc uñjasajj jisct'apjjänwa: —Tata, ¿espadampit nuwantapjjäjja? —sasa.\nJesusasti sänwa: —Uqhaqui, jan cuns lurapjjamti —sasa. Ucat Jesusajj uywatan jinchup llamct'i, ucatsti c'umaräjjänwa.\nCunapachatï nayajj sapürus templona jumanacampïscäyäta ucqhajja, janiw catuntapquistati, ucampis jichhajj horasanacamawa, cunapachatï ch'amacajj munañanïqui uca horasawa —sasa.\nUcapachaw Jesusarojj preso catuntapjjäna, ucat sacerdotenacan jilïripan utaparuw irpapjjäna. Pedrosti jayatac arcascäna.\nUcansti uta ankäjja taypinwa nina pichhasipjjäna, ucat nina thiyaruw Pedrojj kont'asiraqui jupanacamp chica.\nUcatsti mä uywat tawakojj nina jac'an konusquir uñjasajj, wal jupar uñcati, ucat saraqui: —Aca jakejj jupanacampïscänwa —sasa.\nPedrosti jan uñt'iriw tucüna: —Warmi, janiw nayajj uñt'cti —sasa.\nMä juc'ampjarusti yakharaquiw uñji, ucasti saraquïnwa: —Jumajj jupanacanquiriraquïtawa —sasa. Pedrosti sänwa: —Janiw tata, janiw nayäcti —sasa.\nMä hora pasatatsti yakhaw saraquïna: —Chekaw, aca jakejj jupampïscapunïnwa, jupasti Galileanquiriraquiwa —sasa.\nUcapachasti Pedrojj sänwa: —Tata, janiw yatcti qhitits parlascta —sasa. Cunapachatï Pedrojj uqham parlascäna uca pachaw wallpajj art'äna.\nTatitusti cutiquipstasin Pedror uñcatäna, ucqhaw Pedrojj amtasïna Tatitojj cuntejj jupar siscäna uca: “Janïra wallpajj art'quipanwa nayarojj quimsa cuti jan uñt'ir tucutäta” sasa.\nUcatsti Pedrojj mistuwayjjasinjja wal jachäna.\nQhitinacatejj Jesusar uñjasipcäna ucanacajj jupatjja larusipjjänwa, jawk'japjjaraquïnwa.\nNayranacap imantasin ajanupat nuwjapjjäna: —¿Qhitis nuwtam? ¿Yattati? —sasa.\nUqhamaraqui walja jan walinacampwa sapjjäna.\nCunapachatï uröjjän ucapachajj judionacan jilïri jakenacapampi, sacerdotenacan jilïrinacapampi, ley yatichirinacampiw tantacht'asipjjäna, ucat Jesusarojj Jach'a Tantachäwiruw apapjjäna, ucansti aqham sasaw jisct'apjjäna:\n—Sapjjeta ¿jumätati Cristojja? —sasa. Jesusasti jupanacarojj sänwa: —Nayatejj ‘jïsa’ siristjja, janiw iyawsapquitasmati.\nNayatejj jisct'apjjerisma ucajja, janiw arusjjatapquitasmati.\nJichhatpachaw Jaken Yokapajj take ch'aman Diosan cupëjjapan kont'atäni —sasa.\nUcspachaw takeni jisct'apjjäna: —¿Uqhamasti jumajj Diosan Yokapätati? —sasa. Jesusasti jupanacarojj sänwa: —Jïsa, jumanacpachaw sasipctajja —sasa.\nUcapachaw jupanacajj sapjjäna: —¿Cunat juc'amp testigsa jichhajj muntanjja? Jiwas pachpaw quicpa lacapat ist'tanjja —sasa.


Jupawa Diosan jach'a c'ajquir khanapajja, juparaquiw cunäquitejj Diosajj uc uñacht'ayirejja, juparaquiw ch'aman arupampejj take cuns catjjäsi. Juchanacasat k'omachasinjja, alajjpachanjja Diosan tronopan cupëjjaparuw kont'asi.\nDiosan arupasti jacasquiwa, jach'a ch'amaniraquiwa. Purapar arini espadat sipansa juc'ampi ariraqui, ucasti almampir ajayumpirojj juc'amp mankhacamaw puri, lup'ïwinacsa, chuyman amtäwinacapsa khanstayaraquiwa.\nTatitojja, jach'a reyi, Israelan khespiyiripa, take ch'amani Tatitojj siwa: “Nayätwa kalltas, tucuyasa; nayat yakhajj janiw juc'ampi diosajj utjquiti.\nDiosajj Ajayuwa, qhitinacatejj jupar yupaychapqui ucanacajja Ajayuna, uqhamarac cheka cancañampina yupaychapjjañapawa.\nAca arunacwa Tatit Jesucristojj nanacarojj yatichapjjetäna, ucracwa jumanacarojj yatichapjjsma: “Diosajj khanawa, janiw cuna ch'amacas jupanjj utjquiti” sasa.\nUca laycu, nayan Tatitojja, ¡cunja jach'ätas jumajja! Janiraquiw qhitis jumjamajj utjquiti, ni yakha diosas utjcaraquiti jumat sipanjja, cunjämtejj nanacajj take cuna ist'apjjta uqhamarjamajja.\nAca wiñay jacañajj juma sapa chekpach Diosar uñt'añanwa utji, uqhamarac Jesucristoru cawquïrirutejj jumajj qhitancta ucaru.\nYant'apjjam, uñjapjjaraquim, Tatitun munasir cancañapa, jupar take chuymamp maqhatirejj cusisiñan jakewa.\nTatay, jumajj munasiñanïtawa, juch pampachiriraquïtawa, jumar art'asirinacataquejj qhuyapayasirïtawa.\nAcajja cuntejj Diosajj Jesucristor uñacht'aycäna ucawa, uqhamat jupajj sirvirinacaparu yatiyañapataqui, cunatejj janc'aqui lurascani ucjjata. Jesucristojj aca uñacht'äwjja mä angelap tokwa Juan sirviriparu yatiyi.\n Uqham uñjasinsti, jiwatjamaw cayunacaparu liwnoktta. Jupasti cupi amparapampi lokjjatasinjja situwa: “Jan ajjsaramti; nayätwa kalltasa tucuyasa. Nayajj jacasctwa jiwatäcchïyäta ucasa. Jichhasti wiñayataquiw jacascta. Jiwañan llavepsa nayaw catta, jiwatanacan utjäwipan llavepsa nayaw catta.\n Take Kellkatasti Diosan amuyt'ayatawa, asquiraquiw yatichañataqui, chekachañataqui, uqhamarac k'oma jacañan sarnakañ yatichañataquisa, uqhamat Diosanquirinacajj wali yatiñanïpjjañapataqui, take casta suma luräwinacatac suma waquichatäpjjañapataqui.\n Awquimpi nayampejja mayaquïpjjtwa —sasa. Ucatsti judionacajj kalanac irtasisin wasitampiw c'upjañ munapjjäna. Jesusasti jupanacarojj saraquïnwa: —Jumanacan nayrakatanacamanjj asquinacwa lurta Awquejjan ch'amapampi. ¿Cawquïri luratanacajjatsa kalampi c'upjapjjetäta? Judionacasti ucjjarojj sapjjaraquïnwa: —Janiw asqui luratanacamatjja kalamp c'upjapcämati, jan ucasti Dios toke parlatamatwa. Jumajj mä jakequïtawa, ucampis Diosaruw tucuñ muntajja —sasa.


Deuteronomio 7 - Holy Bible [Aymara Bible 1997] - (Deu 7)\n“Jumanacan Tatitu Diosamaw puriyapjjätam cawquïri oraktï catuntapcäta ucaru, ucatsti jumanacan nayrakatamatjja pakallko wali jach'a ch'amani marcanacaruwa jakonucuni: hititanacaru, gergeseonacaru, amorreonacaru, cananeonacaru, ferezeonacaru, heveonacaru, uqhamarac jebuseonacarusa.\nCunapachatejj Tatitu Diosamajj uca marcanac amparanacamaru catuyapjjätam, uqhamaraqui atipjapjjät ucqhajj janiw jumanacajj cunsa jumanacatac catusipjjätati, jan ucasti take yänac t'unjapjjäta, janiraquiw cuna suma arust'äwirus jupanacampi mantapjjätati ni jupanacat qhuyapayasipjjätasa.\nJaniraquiw jumanacajj jupanacampi familiachasipjjätati ni yokall wawamaru ni imill wawamarusa jupanacan wawanacapampi casarapjjätati.\nUqham lurapjjasma ucqhasti jupanacajj jumanacan wawanacamarojj Tatitu Diosat armasiyapjjaspa, yakha diosanacaruw yupaychapjjaraquispa. Ucatsti Tatitu Diosan colerasiñapaw jumanac contra sartani ucat mä ratoquiw t'unjapjjätam.\nCuntï jumanacajj lurapjjäta ucanacajj acanacawa: Altaranacapa tincuyapjjäta, ucatsti t'unjapjjaraquïtawa uca kalanacata, lawanacata lurat diosanacapa, cawquïrirutï yupaychapqui, uqhamaraquiw yakha diosanacapsa takpach phichhantapjjäta.\nJumanacasti Tatitu Diosatac ajllit marcäpjjtawa; Diosaw jumanacarojj take marcanacat sipansa ajllisipjjtam, uqhamat jumanacajj jupatac yakhachat marcäpjjañamataqui.\n“Tatitu Diosasti janiw jumanacarojj yakha marcanacat sipan jach'a marcäpjjatam laycuti ajllisipctamjja, jan ucasti jumanacajj take marcanacat sipansa jisc'a marcaquïpjjtawa.\nTatitu Diosasti Egipto marcatwa irpsunipjjtam, cawqhantï esclavot sarnakasipcäyäta, ucatsti jach'a ch'amapampiw khespiyanipjjtam faraón reyin apnakäwipata, jumanacaru take chuymapampi munasaraqui, cuntï awquinacamaru arupampi arsuwaycän ucanac phokhasa.\nYatipjjam, Tatitu Diosasti jupa sapaquiwa cheka Diosajja, jupaquiraquiwa take suma arust'äwinacapsa munasiñampi wawanacapan wawanacapampi phokharaqui, qhitinacatï take munasiñ chuymampi munapqui uqhamaraqui camachi arunacapsa phokhapcaraqui ucanacaru.\nUcampis mutuyaraquiwa qhititï juparu uñisqui ucarojja. Janc'aquiraquiw jupajj mutuyi qhititï juparu uñisqui ucarojja.\nPhokhapjjamaya cawquïri camachi arunaca, leyinaca, arsutanacaptï jichha uruna churapcsma phokhañataqui ucanacjja.\n“Jumanacatejj uca arsutanacap ist'asina phokhapjjäta, uqhamaraqui uca leyinacarjama sarnakapjjäta ucqhajja, Tatitu Diosajj munasiñampiw phokhani cawquïri suma arust'äwinacarutï jumanacan awquinacamampi mantawayqui ucanacjja.\nJumanacarusti munasiñampiw uñjapjjätam, bendicipjjaraquïtamwa waljaniru mirtayasa; uqhamaraquiw jupajj bendiciraquini wawanacamaru, yapunacamaru, cosechanacamaru, trigo yapunacamaru, vinomaru, aceitemaru, uqhamaraquiwa bendicini vacanacamana, ovejanacamana kallunacaparusa, cawquïri oraktï churä siscän awquinacamaru arupampi arsusina ucanacaru.\nJumanacasti take marcanacat sipansa walja bendicionanac catokapjjäta; janiraquiw jumanac taypinjja jan wawachasiri warmis utjcaniti ni jan wawani jakesa; uywanacam taypinsti janiraquiw utjcaniti jan mirir uywajja, ni kachu uywatsa ni orko uywatsa.\nTatitu Diosasti take usunaca, azot'inaca jumanacat apakapjjätam, cawquïri usunactï Egipto marcar apaycän ucanaca; ucampis take uca usunacampejj uñisirinacamaruwa t'akhesiyani.\nUcatsti jumanacajj take cawquïri marcanactï Tatitu Diosajj amparanacamaru catuyapcätam ucanac t'unjapjjäta. Janirac jumanacajj jupanacat qhuyapayasipjjamti ni diosanacaparus yupaychapjjamti, uqham lurapjjasma ucqhajj aynacht'añaruw puripjjasma.\n“Inas jumanacajj chuymanacaman amuyapjjchïta: ‘Aca marcanacajj jiwasat sipansa juc'ampi jilt'atawa, ¿cunjämraqui t'unjapjjeriststi?’ sasa.\n¡Ucampis jumanacajj jan ajjsarapjjamti! Sum amtasipjjaraquim cunjämtï Tatitu Diosajj faraón reyiru, take Egipto marcarus lurcän ucanaca.\nAmuyt'asjjapjjaraquim cawquïri jach'a yant'anactï jumanacpacha uñjapcta ucanacata, uqhamaraqui uca unanchanacata, jach'a milagronacata, ucatsti cunja jach'a ch'amampisa Tatitu Diosajj Egipto marcat irpsunipjjtam ucanacata. Uca quipcaraquiwa Tatitu Diosajj lurani cawquïri marcanacarutï jumanacajj ajjsarapcta ucanacarojja.\nUcat sipansa Tatitu Diosajj jumanac taypirojja wali ajjsarcañacwa apayanini, ucatsti take cawquïrinacatï jacasipqui, jan ucajj imantasipqui ucanacaru jiwarayañataqui,\nuqhamasti jumanacajj jan jupanaca nayräjjana qhathatipjjamti, jumanacan jach'a ajjsarcañ Tatitu Diosamaw jumanacampïsqui uca laycu.\nTatitu Diosasti juc'at juc'atwa uca marcanacar jakonucuscani; jumanacasti janiw jupanacar janc'aqui tucjañ puedipcasmati, jan ucasti monten jaquir animalanacaw jiljjataspa jumanac nayräjjana ucatsti muyuntasin nuwantapjjeristam.\nUcampis Tatitu Diosamaw uca marcanac amparanacamar catuyapjjtam, ucata jupanacar k'al tucjapjjañanacamcama.\nReyinacaparusa jumanacan amparanacamaruw catuyapjjtam, ucatsti jumanacaw jupanacarojj chhaktayapjjäta jan qhitis aca oraken jupanacat amtasiñapataqui. Janiwa cawquïrisa jupanacatjja jumanac nayräjjan sayt'asiñ puedcaniti, ucatsti jumanacajj take jupanacaruw jiwarayapjjäta.\nNinampiraquiwa phichhantapjjäta diosanacapsa. Ucatsti janiraqui munapayapjjamti uca diosanacapar lip'suyat koripsa ni kollkepsa; jan jumanacan uqhamat jucharu puripjjañamataqui, uc lurasasti Tatitu Dios nayräjjan jan wali lurapjjasmajja.\nUcatsti jan jumanacajj utanacamaru apasipjjamti cunatï maldicitäqui ucanacjja, jan uqhamata jumanacas t'unjatäpjjañamataqui. Take ucanacwa t'unjapjjäta ucatsti maldicitätwa uñt'apjjaraquïta.


Qullirinakax utat utw Santa Cruzan sartawiyapxi (Jamuqa: BTV)\nSanta Cruzanx “Todos por la Vida” sutin amtampiw COVID-19 usutanakx utat uta thaqhtawiyapxi. Usutanak thaqhirinakax 207.407 jaqimpiw jikisiwiyapxi, 22.721 jaqiw COVID-19 usump usutjamaki sasaw sapxi. Jupanakarux kimsaruw t’aqjawiyapxi: Usutanakjama, niya usutanaka, inas usutanakjama, ukhamw mama Angélica Sosax arsuwiyi, jupax uka jach’a marka irpirirakiwa.\nPhisqha distritoruw usutanak thaqhirinakax puriwiyapxi, 207.407 jaqimpiw jikisiwiyapxi, 32.137 utaruw puriwiyapxaraki.\n“3.089 jaqiw uka usunjamapinïpxi, qullirinakax jupanakaw COVID ukanjamäpxi sapxiwa, niya usutjam jikxatasipki jupanakax 3.210 jaqiwa, 16.422 jaqirakiw inas usut jikxatasipxchispa. Jupanakarux qullirinakan iwxt’ataparjamaw qullanakax churatäski. Mayamp sañ muntha: jan jumanapach qullasipxamti” sasaw jupa Santa Cruz irpirix arsuwiyi-.\nWasürux 3.838 jaqimpiw jikisiwiyata, 742 utjäwiruw 2ïr distritompin 5ïr distritompin puriwiyata; “COVID usuninakax 240 ukjawa, inas usutäpkchispa jupanakax, kuna jan walt’äwinït sapkit jupanakax 665 ukjawa, niya usutanakax 241 ukjawa, usutjam jikxatasipki jupanakast 249 ukjarakiwa (…) 178 jaqiw jan walt’irjama” sasaw tata Melgarax qhanancht’awiyi./RAR


Chile: Markankirinakamp sibirnautanakampix Dunas de Concón satak uk qhisphiyañatakiw mayacht’asipxi · Global Voices Aymarata\nJaqukipäw uñt'ayata/apkatata 31 Jallu qallta phaxsi 2011 7:41 GMT\nAka blog ullart'apxañäni Italiano, English, Français, polski, Malagasy, Español\nAka imprisax riñana kundun S.A. uka sutin. Ukjamarakiw mä jach’a kunatix aka utax wali suma phuqantata ukatxa aka utax mä sapakiw ekosistema ukax utji Dunas konkónaxa, kunatix ch’axwawiw bisinunakampix aka disarrull uka tuqit qalltawalli. 27 jallu qallta aka 2011 mä jan waliw lurasi: aka jach ‘a lurañ utanakaj mä jach’a sirka lurawayi.\nKunatix jicha pachax janiw sapakiptati, aka chileno siberespasio walja chaxwawinakaw utji ukjamarakiw aka uta lurawinak jist’antapxi ukat phuqantatarakiw 20 jacha utanakaw utji wali sumaw lurata ukjamarakiw ch’axwawinakaw utji 50 besinunakax manifistasipxi aka tuqina.\nTuytirux @Perro_del_Lucho sarakiwa:\nMasinaka,TT ukanakaw #noalcierredunar GUAU. Imprisax duna ukan jist’antatawa aka pachanakax. Guau\nJavier Sanfeliú (@sanfeliu) juchanchiwa:\nMusparkañaw aka jan wali amuyasipxi, étika y moral aka empresanakat. Mä urux jayankarakiw, pulpus. #noalcierredunar\nAndrés Roldán López jilax Facebook ukan llakitaw arst'i:\nJichurux llakikiw konkon wali suma markanxa, Chile markatakix jichurux llakikiw, jichurux chumatakix wali yakiw, jichurux aka pachax jan waliw, qullqikiw kuntakis wali, qullqimpiw taqikuns lursna, qullqix janiw walikiti, taqiniruw apnaqi, chuymanak qantayi… jichurux mä llaki uruwa, dunas de concón ukanakaw jist’antasi [sic] kunatix manqaruw ayintapxi uka patjarux wali suma utanak lurapxani, jacha utanakax qamir jaqitakiwa kunatix dunas ukanak lurapxi … markanxa, wawanakaruw duna atardecer ukanak apaqapxi [sic] lup uñtasaw… ukjamarakiw wara warax janiw alañatakix utjï.\nYaqip sibernautas sutinak pulitikus, familiaris pulitikus ukanak uchapxi aka pruyikturu: cuenta twiter mä programa pulitikuwa Difamadores (@difamadores) denunsiuw aka exministrur jan wali lurawinakapata:\nkhitinakas lurapxi [sic] dunas de concón jist’antañataki? RE: 1 jupankapxiwa (DC) Edmundo Pérez Yoma #noalcierredunar\nUkhakamax blugerux @donliebre ukax Sebastian Piñera irpirin wila masi jilapakiw sasaw yatiyi:\ny quien era el abogado de la inmobiliaria y representante de los socios de RECONSA?: Herman Chadwick http://tiny.cc/q01tc #\nKhitis abogadux aka inmobiliaria ukat representantinakax susiunakax REKUNSA?: Herman Chadwick http://tiny.cc/q01tc#noalcierredunar\nDemostracionanakax sayt’arakiw aka pruyectunxa kunatix ch’axwirinakax rijanak jaqtapxi, ukjamarakiw visinunakax akat activistas ukanakax prisidintiruw thaqapxi 19 extarianakax qaturapxi santuariux aka ekosistema ukaruw uñjaña ukjamarakiw, wali facilakiw, aka Elda Arteaga uñart’ayi, mä nuta sitiuw jiwasana.cl:\nKunatix akax privadunakankiwa municipalidad aka chaxwawinakax solusioñapa aka uraqitanakata , aka plusvalía equivalente ukat.\nYaqa tuqitxa, gerente general rekonsa El Mercurio de Valparaíso:uka amtaruw arxati:\n[…] qiraniw “ jach’a thakin mä murayaw utjani jan ukax rija perimetral ukaniw, ukat saraksnaw, pirmitapxarakiw santuario k’achachañaya, yaqha tuqin, uñjapxiw, aka jacha thaqit jan mantañapataki”. […] jacha yatiqt’iqtirinakaw uñart’apxi kunatix aka imprisax kuntrati, kunatix aka santuariux mä jacha valuraniw aka markataki”.\nAka Red Duna Libre, mä asociación jan walja qullqin ukat thaqarakiw sayt’ayiw aka desarrollo inmubiliariu aka pachar wali sum uñjañataki, aka vidio uñt’awayi: Dunas Concón yanapt’añani , kunatix akan sarakiw kunjams pachamamaruw uñjaña sapxarakiw mä lobbxama uñjaña pachamaman santuaryupjama 55 hectáreat 19,5 ukhakama. Ukampirus, Red Duna Libre (@dunalibre) satak ukax apthapirakiw 50.000 qillqt’awinaka, aka amtawi inmobiliaria uka tuqit enlasix . Jukamp utjañatakix, siguiskiw etikitax #noalcierredunar jan ukax #dunaslibres.


1 Corintios 13 - Holy Bible [Aymara Bible 1997] - (1Cor 13)\nNayatejj jakenacana angelanacana parlanacap parlirista, ucat janirac munasiñanïquiristjja, mä latar uñtataquiw tojjokerista, mä platillor uñtataquiraquiw chhollokeristjja.\nTake yänacajjtejj laquinokasjjerista, pachpa janchejjsa naqhantatäñataqui catuyasirista, ucatsti janirac munasiñajj utjquitaspajja, janiw cunataquis uca luratajjajj asquïcaspati.\nJaniw cuna jan walsa lurquiti, janiraquiw cunsa jupataquiqui munirïquiti, janiw colerasquiti, janiraquiw colerasitapsa imjjäsisquiti.\nTake cun t'akhesi, take cun iyawsi, take cun llamp'u chuymampi suyt'araqui.\nMunasiñajj janipuniw tucusquiti. Mä urojj janiw Diosan arunacapajj parlascjjaniti, janiraquiw jan uñt'at arunacatsa parlascjjaniti, ni take cun yatiñas munascjjaraquiniti.\nUca yatiñanacasa, profecía arunac parlañanacasa jan chekätap laycojj,\ntucusiquiniwa cunapachatejj cheka cancañajj jutcani ucapachajja.\nWawäcasajj wawjamaw parläyäta, amtäyätsa, amuyt'äyätsa. Chachäjjta ucapachasti, take cunatejj wawan luräñapäqui ucjj apanucjjtwa.\nJichhajj take cunas jayphucjamaqui mä espejotjam uñjasctanjja, ucampis mä urojj take cuns khanwa uñj-jjañäni. Jichhajj yatiñajjajj janiw phokhatpachäquiti, ucampis uca uruw takpach uñt'jjäjja cunjämtï Diosajj nayar uñt'quitu uqhama.


¿KUNASA JAQI KANKAÑATA UÑANAQATA JISK’ACHÄWIXA?\nUkaxa jani khuskha yäqasiña kankañawa, uñisisiñawa, maya jaqi masisarusa jani uka waljanirusa, ukaxa uñanaqasata chiqana utji (janchisa samipata jani ukaxa ñik’utasata, jaljatata, tañasata, yaqhampita) ukata jaqi kankañasatsa (arusata, arsüwisata, sarnaqäwinakasata, isinakasata, chimpunakasata, yaqha jakäwinakasata, maya markasankasata) ukhamata wakisirinakasa ukata aliqata sarnaqäwisata.\nMarkasanjama yaqha markanakana jisk’ächawinakaxa utjapuni, qullqini kankañanakasa ukanaka sinti sarayaraki/wakisirinakasasa jisk’ächäwimpuniwa, yänaka utjirinakata, yatiñanakata, qullañanakata, irnaqaña kankañanita, awatirinita, arxatasiñanita.\n¿KUNASA JISK’ACHÄWITA YATIYAÑAXA?\nUkasti Ministerio de Cultura mayachäwina wakichatawa, uka taypita jiskáchäwinaka yatiyasi ukhamaraki jaqi masisa kasta tuqitsa, uka pachparakiwa jisk’achäwinaka qhanstayañataki wakichatanakasa utjarakiwa.\nUkhama jisk’achata jani ukaxa jisk’achäwinaka uñjasina akhamata yatiyarakisma:\nJisk’achäwinaka yatxatañataki ukata chhaqtayañataki kunaymana wakisirinakawa wakichata.\nPerú Markpachana Yatxatäwi\nUkasti jick’achasïwinakata yatxatañataki wakichatawa.\nQillqatanakawa utji, aruskipäwinakasa ukata tuqinakata wakichatarakiwa.\nJISK’ACHÄWINAKA CHHAQTAYAÑATAKI YANAPASIRINAKA\nWaljaniwa ukataki mayachasxapxaraki ¡Jumasa suyt’ataraktawa!


Bibliaja presenchitujj ma’ thaki eterno jakañataki, nayraq’atajj pecadunaka reconusiñani “th’aq’ewa gloria de diosat’u jany mantjjnati (Romanos 8:23) th’aq’ewa diosarujj kuliraytana, th’aq’pachas castigo merestanja, pecdunakajj dios contra lurtanjja, castigo eterno ukajj suficientespaw “pecadujj vidampiw pagsnaja, pero diosampijj vida eterno churchitu jesucristun (Romanos 6:23) Jesucristo jan pecaduni (1 Pedro 2:22).\nTatitun wawapaja jjichajj, jaq’eptatawa (Juan 1:1,14) ukatjja jiwiwa penanak pagaña taki “Dios tatituj ukjamatja, tatitujj churchitu chuymapa; pecadunistanjja, ukjumpach munaskchituwa, cristoja jiwasa layku wilapampiw salvchitu (Romanos 5:8) Jesucristoja jiwawi jiwasa layku (Juan 19:31-42) juchanaksa jupaw q’atuq’awi (2 Corintios 5:21) kimsa urutja jiwatanaka taypita jaktawijja (1 Corintios 15:1-4) demostrauchitujj victoria, “misericordiapajj jiwasaru churchitu machak jakaña, recurreccionapampijj, esperanza de vida churtamja (1 Pedro 1:3).\nFempijj cambiañawa suma amuyth’asinataky cristo th’oq’eta, cristo kj’itisa, kunjamasa, kuns lurawi, kunataki, salvacionatakicha? (Hechos 3:19) fe juparu uchañanija, jiwañapasa jiwas layku cruzanja castigayasi, jiwasa pecadunaka q’ala limpiawi, jich’aja perduna tatanwa, jich’ajja vida eterna q’atuq’ananija.\n“Sipanjja diosajj walpuni munchitujja, wawapasa unigenitunawa, kjitisa th’akipa saranijja janiw ch’aq’kaniti, vida eternusa jumankaniw” (Juan 3:16) “lakamanpi arustatajj jesucristujj tataw, ukat chuimaman utyanija jesucristu, diosajj jiwatanaks jaktayiwa, sipanja, salvotanwa” (Romanos 10:9) ¡thaq’e chuima cristujj, la cruzan jiwawi, uktja cristo arkañaja chekap th’akiwa vida eternutaki! “Por gracia de Dios, jiwasaja salvotanjja” (Efesios 2:8-9).\nAceptaña munstaja salvaduramjam, akawama” oraciona, amtataw aka oracinajj, jan ukajj yaq’jaspas, unajj janiw salvkatamti; jumajj conjiyakma, ukaj pecaduta salvatamja. Aka oracionajja aleq’aq’wa, agradicita “tatitujj nayajj pecadunitwa, castigus nayaru purpana; jesucristujja castigo q’atuq’awi, kuns luririkjja, jesucristuru janij kastigañapitaki, akaru uchtjja confiansaja jumaru, yuspajara, perdonistawa, yuspajara eterno jakaña churista ¡Amén!


Josué 1 - Holy Bible [Aymara Bible 1997] - (Jos 1)\nDiosan sirviripa Moisesan jiwjjatapatjja, Diosajj Josué chacharuw parläna. Jupasti Nun sat jaken yokapänwa, uqhamaraqui Moisesan yanapiripa, ucatsti aqham sänwa:\n“Moisés sirvirejjajj jiwjjewa, jichhasti jumaruw wact'tam Jordán jawira take israelit jakenacampi maqhatañajja, cawquïri oraktï jumanacar churapcäma ucar sarapjjañamataqui.\nCunjämatï nayajj Moisesarojj arscäyäta ucar phokhañamataqui. Ucataquisti churjjämawa cawqha orakerutï cayunacamajj tact'cani take ucanaca.\nNayasti orakjja churapjjämawa wasara lugaratpacha, uqhamaraqui Líbano kollunaca, jach'a Eufrates sat jawircama, uqhamaraquiw churapjjäma hitita jakenacan take orakenacapa, intis jalantqui ucsa Mediterráneo sat jach'a kotcama.\nTake jacañamansti janiw qhitis atipañ puedcätamti. Nayaw jumampïscä cunjämatejj Moisesampïcäyätjja uqhama; janipuniw jaytcämati ni apanuccaraquïmasa.\nAmtasipunïtaw cuntï Diosan leyi libropanjja sisqui uca, uqhamaraqui uruy arumaraquiw lup'iraquïta cuntejj librojj sisqui uca lurañamataqui. Uqhamatwa take luräwinacamajj sumaru sarani.\nUcatsti Josué chachajj marcanquir jilïrinacaruw lurapjjañapataqui aqham säna:\n“Jumanacasti sarapjjam take campamentpacharu ucatsti take jakenacar sapjjam: Mank'añ waquichasipjjam, acat quimsa ururuw Jordán jawira maqhatasin catuntañäni cawquïri oraktï Tatitu Diosajj churquistani uca” sasa.\nJosué chachasti parlaraquïnwa Rubén triburu, uqhamaraqui Gad triburu, chicat Manasés triburusa aqham sasa:\n—Tatitun sirviripa Moisesan arunacapat amtasipjjam. Jupasti ewjjawayapjjtamwa jumanacan Tatitu Diosamajj aca orake churapjjätam samarapjjañanacamataqui —sasa.\nWarminacamsa, wawanacamsa uqhamaraqui uywanacamsa Jordán jawirat accataru jaytasiwayapjjam, cawqharutï Moisesajj orake churapjjtam uca chekaru, cawquïri jakenacatï ch'amanïpjjta nuwasir sarañataqui ucanacasti armanacam apjjarusisin sarjjarupjjam jilanacamaru yanapt'añataqui,\ncunapachatï Tatitojj jilanacamaru samaraña churcani ucqhacama, cunjamtï jumanacarojj samarañ churapjjtam uqhama, uqhamaraqui jupanacasa uca oraketa dueñöpjjañapcama, cawquïr oraktejj Diosajj churcani ucata. Ucatsti jumanacajj puedjjapjjätawa orakenacamar cuttanjjaña, Jordán jawirat accataru, cawqharutejj Moisesajj churapjjtam ucqharu, ucat uca orakjja mäpita wiñayataqui catuntasipjjañamataqui.\nJupanacasti Josué chacharojj sapjjänwa: —Take cunanactejj jumajj sapquitäta ucanacjja lurapjjäwa, uqhamaraquiw sarapjjä cawqharutï saram sapjjetäta ucarusa.\nCunjamtï Moisesarojj take cunansa jaysapjjäyätjja, uqhamaraquiw jumarojj jaysapjjäma. Nanacasti munapjjtwa Diosajj jumaru yanapañapa, cunjamtï Moisesarojj yanapcäna uqhama.\nCawquïri jaketï jan arunacamaru ist'cätam, uqhamaraqui jan jayscaraquïtamsa ucasti jiwaniwa. Nanacasti juman ch'amampi uqhamarac cheka chuymampi sarañamacwa munapjjta —sasa.


Miqueas 4 - Holy Bible [Aymara Bible 1997] - (Miq 4)\n“Khepa urunacanjja cawqhancquitï Tatitun templopajj uca kollojja suma sayt'ayatäniwa. Uca kollusti wali altöniwa, take kollunacat sipansa wali altoraquïniwa. Take marcanacaw ucarojj jutapjjaraquini,\nwalja marcanacaraquiw purintanipjjani, aqham sasa: ‘Jutapjjam, Tatitun kolluparu maqhatapjjañäni, Jacobun Diosapan temploparu, jupajj jiwasaru thaquipa uñacht'ayañapataqui, uqhamat jiwasajj thaquipanjam sarnakañasataqui.’ Sionatwa Tatitun yatichäwinacapajj mistuni, Jerusalenatwa arunacapas misturaquini.\nTatituw take marcanacarus chekapar uñjani, uqhamaraqui walja marcanacan ch'ajjwatanacapsa t'akjaraquini, wali jayanquir marcanacarusa. Jupanacasti espadanacapjja aradoruw tucuyjjapjjani, lanzanacapsti hocenacaruraqui. Janiraquiw cawquïri marcas armanacjja aptcjjapjjaniti yakha marca contrajja, janiraquiw guerran nuwasiñataquis yatichäwinacjja catokcjjapjjaniti.\nUcapachasti takenis jan ajjsarasaw jacasipjjani, sapa mayniraquiw samart'asiraquini uva, uqhamarac higo alin ch'iwipana. ¡Aca arunacasti take ch'amani Diosan quipca arunacapawa!\nYakha marcanacajj pachpa diosanacaparuw jaysapjjejja, ucampis jiwasanacajj Tatitu Diosasarupuniw jaysañäni.\n[6-7] Tatitojj acwa arsu: “Qhaya urunsti mutuyat ovejanacajjarojj anthapisjjäwa, cojo, karjata, uqhamarac ananucuta ovejanacajjaru. Jupanacampi, uqhamarac cawquïrinacatejj kheparapcän ucanacampisti, mä jach'a chamani marcwa tucuyaraquï. Naya Tatituraquiw marcajjarojj Sión kollutpach apnakäjja, jichhata wiñaycama.\nJumasti Jerusalén, Sionan torrepa, uqhamarac sayt'asiñapa, jumaw nayan reinojjan jach'a marcapa tucüta, nayrajj cunjäma jach'a marcäcäyätatejj uqhama.”\nJichhasti, ¿cunatrac uqham warartasti parto usumpi k'ewisir warmjama? ¿Janiti reyimajj juman utjcjjejja? ¿Jan ucajj amuyt'irinacamacha jiwarjje ucatch jachta?\nK'ewinaktam, warariraquim Sión marca, cunjämtejj parto usumpi wararir warmejj wararejja uqhama, jakenacamajj jumatjja mistuwayjjapjjaniwa, ucatsti ch'usa pampanacanwa jacapjjaraquini, Babilonia marcacamaraquiw puripjjaraquini. Ucampis ucanjja Tatitojj marcaparojj khespiyaniwa, uñisirinacapatwa khespiyani.\n“Jichhasti walja marcanacaraquiw juma contrajj mayacht'asipjjejja, aqham sasa: “Jichhajj Jerusalén marcaru taquisitwa uñjañäni, ucatsti cusisiraquiñäniwa” sasa.\nUcampis uca marcanacajj janiw yatipquiti Diosan amuyañanacapjja, uqhamarac amtatanacapsa; janiw yatipquiti cunjämtejj Diosajj jupanacarojj trigor uñtata pich pichu jawk'suñataqui apthapcani ucjja.\n¡Jichhajj sartasim Sión marca, ucatsti jawk'suraquim! Tatitusti siwa: “Nayaw jumarojj ch'am churäma mä toro vacarjama, wajjranacamasti hierrotaraquïniwa, cayumas broncetaraqui, uqhamat walja marcanacar t'unjañamataqui. Cuna yänacaptejj lunthatasiñampi jicjjatapqui ucanacjja, jumaw k'al aparäta, ucatsti nayaruw catuyjjaraquitäta, aca orakpachana Tatituparu.”


Bible Verses On The Topic: Family -> Life\n Nayan camachejjajj acawa: Munasipjjam maynit maynicama, cunjämtejj nayajj jumanacar munasipjjsma uqhama. Janiw juc'ampi jach'a munasiñanejj utjcaspati cawquïritejj amigonacap laycu jacañap apt'asquis ucat sipanjja.\nUqhamarac awquinaca, jumanacajj wawanacamarojj jan colerayapjjamti, jan ucasti chekapar yatichasina sum uywapjjam, Tatitur iyawsapjjañapataqui.\nAmigonacamarojj jan apanucumti, janirac awquiman amigonacaparusa. Jilaman utaparusti janipuniwa jan walt'añanacamata parlirejja sarätati. Jayanquiri jilatat sipansa, uta jac'anquiri jake masiwa juc'amp asquejja.\n Jupasti uca yatiyirirojj sänwa: —¿Qhitisa nayan taycajjajja? ¿Qhitinacaraquis nayan jilanacajjajja? —sasa. Discipulonacaparu amparampi unañcht'asinwa saraquïna: —Acanacawa nayan taycajjasa, jilanacajjasa. Qhitinacatejj Awquejjan munañapa lurqui, ucanacawa nayan jilajjajja, cullacajjasa, taycajjaraquisa —sasa.\n Waynasti saraquïnwa: —¿Cawquïrinacsa? —sasa. Jesusasti ucjjarojj sänwa: —‘Jan jiwayamti, jan wachoka jucha luramti, jan lunthatamti, janirac qhitirus c'arintamti, awquimaru taycamaru jach'añcham, uqhamarac jake masimarusti juma quipcarjam munaraquim’ —sasa.\nJumanac purajj llamp'u chuymampi sarnakapjjam, maynit maynirus perdonasipjjaraquim jan wali lurasipjjsta ucapachajja. Cunjämtï jumanacarojj Cristojj perdonapjjtamjja, uqhamarac jumanacajj perdonapjjam.\nUcatpï, sapa cuti asqui lurañajj utjchi ucqhajja, takeniruw asqui lurañäni, juc'ampis iglesianquir jilatanacasaru.\n1 Corintios 15:33-34\n Jan sallkjayasipjjamti. Cunjämtejj säwejj sisqui: “Jan wali jakenacampi sarnakañajj suma luräwinaca chhakhayañawa” sasa. Jumanacajj sum amuyasipjjam, janirac juc'ampi juch lurcjjapjjamti. Jumanacat yakhepanacasti janïraw Diosar uñt'apquiti, acsti sistwa jumanacan p'enkasipjjañamataqui.\nYakhep amigonacasti janc'aquiw apanucusiraqui, ucampis mä amigow utji jilat sipansa juc'amp suma.\nUñjapjjam: ¡cunj muncayasa jilanac pur mä wawac suman jacasiñajja!\nMä amigojj take horasan munasiripuniwa; llaquisiñansti mä jiljamaw chuymachasi.\nWawarojja suma sarnakañapataquejja jisc'atpach sum yaticham, ucatsti awquëjjan ucqhajja janiw uca yatichäwinacatjja armascaniti.\n“Awquimaru, taycamaru jach'añcham, uqhamata Tatitu Diosamajj churcätam uca orakena jaya maranac jacañamataqui.\nUcampisa janitï jumanacajj Diosar sirviñ munapcsta ucajj, jichhüruy ajllisipjjam qhitirutï sirvipjjäta uca. Awquinacamajj Eufrates sat jawira lacana sirvipcäna uca diosanacaruti, jan ucajj cawquïrinacatï aca orakenacan jacapqui uca amorreonacan diosaparucha. Ucampisa nayampi take familiajjampejja Diosaruw sirvipjjä.\nAsqui jakejj masipan irpiripawa, ucampis ñankha lurir jakenacajja maysaruwa saranucupjje.\n “Juman chuymamaruy catokam cawquïri camachi arunactï jichhüruna churcsma ucanacjja. Ucatsti wawanacamaruw yaticharaquïta; utamanccasina, thaquinjam sarcasina, uqhamaraquiw parlaraquïta iquintañataqui, sartañataquisa.\n Ucampis: “¿Mä taycajj wawanacaparojj armasiti, munasiñaps janiraquich churqui? Inas uca taycajj armaschispa, ucampis nayajj janipuniw armascäti. Nayajj amparajjan kellkt'atpuni irpsma, perkanacamatsti amtasipuntwa.\n Tatitur wakaychirinacataquisti munasiñapajj wiñayawa, asqui cancañapajj allchhin allchhipataquis utjascaquiwa: arust'äwiparjam sarnakerinacataqui, arsutanacaparjam phokherinacataqui.\nChuyman awquinacan coronapasti allchhinacapawa; wawanacajj awquip taycapatwa alawt'asi.\n Yurirapquistu uca wawanacajj, Tatitun asqui churäwinacapawa. Waynäpctan ucapach yurirapquistu uca wawanacajj nuwasirin amparapanquir flechanacar uñtatawa. Ucanacan jakejj cusisiñaniwa. Janiw timanacapamp p'enkachat uñjascaniti, janiraquiw ch'ajjwan atipayascaniti.\nQhititejj jan wali luratata perdonqui ucajja, juc'ampi suma munasiñwa utjayi; qhititejj jan wali luratata parlascaqui ucajja, jake masiparojja juc'ampiwa jithekayi.\n“Munat wawajjay, chuymamarojj imapunim, awquiman, taycaman ewjja arunacapa, uqhamarac yatichäwinacapsa.\nUñisirin jamp'att'atanacapat sipansa, juc'am asquiwa chojjriñchjasiri amigopar alcatañajja.\nJan sallkjayasipjjamti. Cunjämtejj säwejj sisqui: “Jan wali jakenacampi sarnakañajj suma luräwinaca chhakhayañawa” sasa.\nAwquejj waliw cusisi wawapan yatiñ cancañanïtapata cheka lurirïtapata, ucatwa jach'ar aptasi.\n“Jichhasti Tatitu Diosajj jiwasampïpan, cunjämatï chicäcäna nayra awquinacasampi uqhama. Janipuni apanucustpanti, ni jaytistpansa,\nJumanacatejj khorücasin wawanacamarojj sumanac churirïpjjstajja, ¡kawkha juc'amps alajjpachanquir Awquimajj Kollan Ajayjja churanejja mayipqui ucanacarojja!\nMunat wawajjay, jumatejj yatiñ cancaña jicjjatäta ucajja, nayajj wali cusisitäyäwa;\n Uñisirejjatejj tokenoketaspajja, amuquïsquiristwa; timajjatejj nayatac sayt'aspajja, jupataquejj imantasjjeristwa; ucampis jumaw nayamp chic sarnakerïtajja, jumätaw nayan alcatañajjajja, jumampiw wali sum parlt'asïyätan; cusisisaw jakenac taypin Diosan utapar saräyätan.\nCunjämatejj hierrojja yakha hierrompi lek'jasa ariptayatajja, uqhamaraquiw jakejj jake masipampi suma amuyt'ayataraqui.


Bible Verses On The Topic: Happiness -> Life\n Diosaw nayar khespiyirejja, juparuw iyawsta, janiw cunsa ajjsarcäti. Tatituw nayan arjjatirejjajja, nayar ch'amañchirejjasa, jupaw khespiyirejjajja.” Jumanacas cusisitaw sarapjjaraquisma, jupan khespiyasiñ umapat umt'irejja,\nCristo tokeraquiw jiwasanacajj Diosarojj jac'achastanjja, iyawsäwi laycu jupat bendiciona catokañataqui. Uca bendicionansti takeniw ch'amani sayt'atätanjja, Diosan marcaparu mantañataqui suyt'äwinsti cusisitätanwa.\n2 Corintios 12:10-11\n Ucatwa t'uqhasiñanacajjat cusistjja, jisc'achayasitanacajjatsa, pist'ayasiñanacajjatsa, t'akhesitanacajjatsa, jan walt'añanacatsa Cristoncatajj laycu. Cunapachatï t'uqha uñjasta ucqhasti, juc'ampi ch'amanjamaw amuyastjja. Mä lokher uñtatjamaw parltjja nayapachat jach'achasisajja, ucampis jumanacaw uqham parlayapjjestajja. Jumanacaw nayarojj jach'acht'apjjañamänjja. Nayasti janiw uca jach'a apostolonacatjj menosäcti, janis cuna jan yäkatjamäctsa ucasa.\nWawanacajja, jiwasan munasiñasajj janiw lacaquïñapäquiti; jan ucasti chekpach munasiñasajj luräwinacasana uñjasiñapawa.\nJan ucasti cusisipjjam Tatitjama t'akhesipjjatanacamatjja, uqhamata cusisiñan phokt'atäpjjañacamataqui cunapachatejj jupajj jach'a cancañapampi uñstancan uc uñjapcäta ucqhajja.\n Israel marca, jumasti cusisim; ¿qhitis jumampi chicachasispa? Tatitu Diosam quipcaw jumaru khespiytam, juparaquiw imasctam, yanapascaractam. ¡Jupaw atipt'ayiri espadamajja! Uñisirimasa llamp'uchasiniw juma nayräjjanjja, jumaraquiw jach'a jach'a tucuñapsa pampachjäta” sasa. Moisesasti Moab sat wasaratjja, Nebo sat kolluruwa maqhatäna, Pisga sutini kollu pataru, cawquïritejj Jericó marca uñcatasincqui ucaru. Uca chekatwa Diosajj uñtayäna takpach Galaad sat orakenaca Dan tribun orakenacapcama;\n“Cusisiñaniwa cawquïri jakerutejj Diosajj chekachqui ucajja. Take ch'amani Diosan chekachäwipjja jan jisc'achamti.\nQhititejj Diosan arunacapar ist'i ucajja, cusisiñwa jicjjatani; ¡cusisiñaniwa Tatitur iyawsir jakejja!\n Tatiturojj suma chuymamp munasim, jupasti chuyma mankheman mayisitamarjamaw churätam. Tatitun amparapar sarnakäwim catuyasim, jupar take chuymamp alcatam, jupasti yanapätamwa. Asqui cancañamarojj willjtar uñtat khantayani, asqui sarnakatamsti chicürjam khanayani. Tatitun nayrakatapan amuct'am; jupan yanapap llamp'u chuymamp suyam, ñankha lurir jaken atipjatapat jan k'apisimti; ñankhanac amtir jakets janirac mayjt'asimti. K'apisiñ apanucum, chuym ch'amact'ayasiñ jaytanucum, ñankha jan lurascañamataquejj jan k'apisimti, ñankha luririnacajj oraket jakonucutäpjjaniwa, Tatitur suyt'irinacasti oraken jacasipjjani. Acat mä juc'a urunacarojj ñankha lurir jakenacajj chhaktjjaniwa; jupanacar thakcätasa, janiw jicjjatcätati; llamp'u chuymaninacasti orak catokapjjani, jilarquir sumancañampiw cusisipjjaraquini. Ñankha lurir jakejj, ñankha lurañ asqui jakerojj amti, jupataquejj uñisiñat laca ch'aqhap t'urusi; Tatitusti jupat larusiwa, tucusiñ urup purinitap yati. Ñankha luririnacajj espadanacap apsusipjje, arconacap waquichrantasipjje, jan cunan jakenacar aynacht'ayañataqui, llamp'u chuymaninacar tincuyañataqui, chekap sarnaker jakenacar jiwayañataqui;


Global Voices Aymarata » Latinoamérica: Software Libre sat Phunchhaw Utt’ayäwi · Global Voices Aymarata » Print\nJaqukipäw uñt'ayata/apkatata 18 willka kuti phaxsi 2010 16:52 GMT 1\t · Qillqiri Renata Avila (es) ukan jaqukipiri\tJuan Pablo Schneider, Victoria Tinta Quispe\nCategoria-naka: Latin America, Chile, Colombia, Cuba, Guatemala, México, Nicaragua, Uruguay, Tecnología\nLatinoamerica ukch’pachanxa , software libre satax walja markanakataki, jaqinakatak askiwa, khitinakati administración publica aka yänak apnaqañ amtapk yant’asiwinakan askichaw jikxatañataki. Sañäni Cubanxa, Software Libre sat apnaqawix jiltawimpiw yanapt’i.Ecuatorianu irpirix políticas publicas ukan software libren apnaqawip chikancht’asiñapa amtawayi, Brasil markan yaqha irpirin softwar cultura libre sat kipka.\n24ni qasawi phaxsin 2010 maranxa, Latinoamerica ukch’pachanw mä FLISOL 2010 sata phunchhawinx walja promotores ukhamarak software libren irnaqirinakaw jach’anchapxäna. Kunjamati Leox  qhananchi.\nFLISOL ukax Latinoamericanun software libre uchayawin phunchhawipa, Latinoamerican software librenkirinakan 2005 maratpach wakt’ayatawa. FLISOL ukax pusïri sábado qasawi phaxsin sapa maraw apasi. FLISOLAn Suxtïriedicionapax 24ni qasawi phaxsin 2010 maran qhipïr paqa tukuyan apasi. Jichhurunxa, FLISOLax FOSS ukax Latinoamericanx wali jach’awa, inas planeta ukch’pachan wali jach’achi. 2010 maran FLISOLan edicionapan 20 jach’a markanakan 250 markachirinakn Latinoamérica ukch’pachan wakt’ayatänwa.\nSapa maya jach’anchäwix markpachanx mayakiwa. Sañäni, Nayrïr Guatemalaxa, software libre satar jach’anchañatkiw mä piñata  phallayana, Antigualug  sapan Linux taman luraw wakt’ayatakiwa.\njaylliwinakampiw wayratuq chikancht’asïna.\nNicaraguaxa, Estelimp  Granadamp  Managuampix jisk’a markanakampiw jach'ancht'apxäna “Equipo de Instaladores Estrellas de Rock”  satax jach’ancht’arakinwa. Centro American jisk’a markankanxa, Software Libren jisk’a ch’amanakwa mayachthapisipki, kunjamati Software Libre Centro American jaqinakapan ullart’asispa.\nUruguayax Fedora utt’ayasaw amtawayi , Mexiconxa, luräwinakax kunayman localidades uksanakmaw jiljatawayjana, kawkhanti wakicht’irinakax walja apnaqirinakatakiw software librxa atamirinakar uchapxäna, ukhakamasti, 8 chilenas markachirinakax 2010 FLISOLan jach’ancht’awinakatxa,anfitrionas ukhamapxanwa. Cubax uka kipkarakiw lurawinakx  kunayman localidadanakan Habanat Matanzaskamax phuqhäna.\nQhipirinsti, Mozilla Colombia y Open BSD Medellinanxa , Colombia markan phunchhawix aaski, ukanwa chikancht’asipxarakïna.FLISOLan 3 markachirinakaw t’ijtawin San Cristobal, Cucutamp Pamplonampin chikañcht’ata.\nAkax mä jisk’a uñtawikiwa, Software Librex kunjams Latinoamericanx wayn tawaqunakatak mä red sat utt’ayäna, sapa tamaki jaqinakr yanapt’asa. Mä plataforma compartida satx mä cultura compartidwa” yanapt’i. Juk’ampi yatiñatak chikañcht’asiñatakis aka Planeta del Software Libre Latinoamericano satwa ullart’asma.\nURL to article: https://aym.globalvoices.org/2010/07/429\n Software Libre sat apnaqawix : http://gutl.jovenclub.cu/\n chikancht’asiñapa : http://www.somoslibres.org/modules.php?name=News&file=article&sid=1099\n Latinoamericanun software libre uchayawin : http://installfest.info/\n piñata : http://en.wikipedia.org/wiki/Pi%C3%B1ata\n jaylliwinakampiw wayratuq : http://flisol.org.ve/2010/03/02/flisol-caracas-tendra-presentaciones-musicales/\n “Equipo de Instaladores Estrellas de Rock”: http://blog.marconipoveda.info/2010/03/flisol-2010-recruiting-installers.html\n Software Libre Centro American jaqinakapan : http://planet.sl-centroamerica.org/\n Fedora utt’ayasaw amtawayi: http://fedora-uy.org/node/151\n kunayman localidades : http://www.movimientolibre.com/articulos/gulag-flisol-2010.html\n 8 chilenas : http://2010.flisol.cl/index.php/page/8.html\n Mozilla Colombia : https://es.globalvoicesonline.org/2010/05/21/latinoamerica-festival-de-instalacion-de-software-libre-2010/\n Open BSD Medellinanxa: http://\n FLISOLan 3 markachirinakaw t’ijtawin : http://rendergraf.wordpress.com/2010/04/23/maraton-flisol-2010-san-cristobal-cucuta-pamplona/\n Planeta del Software Libre Latinoamericano : http://planeta.flisol.info/


Deuteronomio 15 - Holy Bible [Aymara Bible 1997] - (Deu 15)\n“Sapa pakallko maraw perdonäta cawquïri jaketejj manumäcani ucarojja.\n“Uca perdonasiñasti aqhamäniwa: Take cawquïri jaketï masiparu cunsa mayt'cäna, ucasti cuntejj mayt'cän ucajja janiw cobrascjjaniti. Janiw cobrasiñ puedquiti jake masiparojja ni marca masiparusa cuttayjjet sasajja, uca marajja manunacat perdonasiñ marätap laycu, Diosaru jach'achañataqui.\nYakha marcat jutir jakerusti puediractaw mayt'atam cobrasjjañjja, ucampisa marca masimarojj perdonätawa cuntejj mayt'asctam ucjja.\nUqhamatwa jumanac taypinjja pobrenacajj jan utjcaniti, Tatitu Diosamasti bendiciraquïtamwa cawquïri oraktejj churctam ucanjja,\ncunapachatejj jupan arunacapa ist'äta, uqhamaraqui camachi arunacap phokharaquïta, cunjämatejj jichha uruna ewjjawaycsma uqhama.\nTatitu Diosamasti jumarojj bendicïtamwa cunjämtejj arupampi arsuwayctam uqhama, ucatsti utjaraquïtamwa yakha marcanacar mayt'añataquejja, ucampis jumajj janiw cunsa mayt'ascätati. Walja marcanacwa apnakaraquïta, ucampis jupanacajj janiw jumaru apnakapcaniti.\njan ucasti juparojj qhuyapt'ayam, ucatsti cuntejj munqui ucanacjja churaraquim.\nJanirac jumanjja aca jan wali amtäwejj utjcpanti: ‘Niyaw jac'äjje pakallköri marajja, cawquïri marantejj manunacajj perdonasqui ucajj’ sasa, uqhamat jan wali ajanumpi pobren jicjjatasiri jila masimarojj uñcatañataqui, janiraqui cunsa mayt'cätati ucapachajj jupajj Diosaruwa juma contra mayisini, uca luratamasti jucharaquïniwa.\nJumasti yanapt'añamapuniwa suma munasiñ chuymampi, Tatitu Diosamasti uca luratamatjja bendicïtamwa take luräwinacamanjja.\n“Cawquïri hebreo jilamatejj, chachäpansa, warmïpansa; jumaru aljasïtam esclavor uñtata, ucasti sojjta maraquiw sirvïtam. Pakallko mara purinipanjja libre qhitanucjjäta.\nUcampisa cunapachatejj qhitanucjjäta ucqhajj janiw jan cunani qhitanucütati,\njan ucasti jumajj uywa tamanacamatjja churätawa, uqhamaraqui walja trigompi, vinompi. Cuntejj Tatitu Diosamajj churctam ucanacatjja jupampiw jaljasïta.\nJanirac Egipto marcan esclavo sarnakatamjja armasimti, ucatsti Tatitu Diosamaw khespiyaniractam. Ucatwa jichhajj jumaru aca ewjjanaca chursma.\n“Ucampis esclavomatejj jumat jan sarakañ muncätam, jumaru munatapa uqhamaraqui familiamaru munatap laycu, uqhamaraqui juman juparu sum uywatam laycu,\nucatsti mä p'iyañampi, uta puncumaru saycatayasin juparojj jinchupa p'iysüta; uqhamatwa jupajj wiñayataqui juman esclavomäni. Uca pachpa luraraquïta mä warmi esclavampisa.\nJan jumajj chuymaman mayjt'asimti esclavonacam antutjjasajja. Sojjta maraw jumaru sirvipjjtam mä jornalero irnaker jaken chicat pagop catokasaqui, ucampisa Tatitu Diosamaw bendizjjätam take cuntejj lurcäta ucanacanjja.\n“Vacanacama, ovejanacamatejj nayrïri orko wawachani ucanacjja Tatitu Diosamaruwa loktapjjäta. Janiraquiwa vacaman jilïri wawachat kalluparojj lurayapjjätati ni ovejaman jilïri kallupatsa t'awra yawirätati.\nSapa mararaquiwa familiamampi chica mank'araquïta Tatitu Diosaman nayrakatapanjja, cawqharutejj jupajj ajllisqui uca chekana.\nCunapachatejj uca nayra wawachat kallunacajj janchipana usuchjatäni, cojönisa, juyqhünisa ucqhajj janiw Diosarojj sacrificion loktapjjätati.\nCawqha marcantejj jacctajja uca chekanwa mank'apjjäta, ucsti takeniraquiw mank'apjjaraquini, mank'añ animaläpasa jan mank'añ animaläpansa; cunjämatejj gacelana, tarujana aychapajj mank'atäqui uqhama.\nUcampis janiw wilapjja mank'ätati, jan ucasti orakeruw waranucüta umäcaspas uqhama.


Mateo 16 - Holy Bible [Aymara Bible 1997] - (Mat 16)\nFariseonacampi saduceonacampisti Jesusan ucaruw sarapjjäna, ucat mä unañcha mayipjjäna alajjpachata, uqhamatwa Jesusarojj yant'añ munapjjäna.\nJesusasti jupanacarojj sänwa: “Inti jalantaru suma wila c'ajtanitap laycusti jumanacajj sapjjtawa: ‘Kharürojj suma urüniwa’ sasa.\nAlwatanacasti urojj wali kenayrantatätap laycusti sapjjaractawa: ‘Jichhürojj jan wali urüniwa’ sasa. ¡C'ari chuymani jakenaca! Jumanacajj wal yatipjjtajj cunjämatejj urunacajj pasañapäqui ucjja, ucampis janiw yatipctati cuntejj aca urunacan unañchapajj sañ munqui uc amuyt'añjja.\nDios nayrakatan jan wali sarnaker jakenacajj mä unañcha mayipjje, ucampis janiw mayampis unañchanacajj lurascaniti, jan ucasti Jonasan unañchapaquiw uñacht'ayasini” sasa. Uca jan wali arquiri jakenacar jaytanucuwayasinjja sarawayjjänwa.\nDiscipulonacapasti kota qhurcataru maqhatjjasinjja, amtasipjjänwa jan t'ant'a apasipjjatapa.\nJesusasti jupanacarojj sänwa: —Amuyasipjjañamawa fariseonacan levadurapatjja uqhamarac saduceonacatsa —sasa.\nDiscipulonacapasti jupanaccamaquiw maynir mayniru sasipjjäna: —Jan t'ant'a apanitas laycuy uqham sischistu —sasa.\nJesusasti ucjj amuyänwa, ucat jupanacarojj saraquïna: —¿Cunats: ‘Janiw t'ant'anïctanti’ sapjjtajja? ¡Wali pisiw jumanacan iyawsañanacamajja!\n¿Janipunit amuyasipcta, ni amtasipcaractasa pheska t'ant'at pheska warank jakeru nayajj churcta ucsa, ucat kawkha canastsa apthapipjjtajja?\n¿Ni amtasipcaractas pakallko t'ant'at pusi warank jakeru churatajjsa, ucat kawkha canastatejj jilt'caraquïna ucsa?\n¿Cunjämatsa jumanacajj jan amuyapcta nayan parlatajj-jja? Janiw t'ant'at parlcti. Fariseonacanpin, saduceonacanpin levadurapat amuyasipjjam —sasa.\nUcapachaw discipulonacapajj amuyapjjäna cuntejj Jesusajj jupanacar yatichañ muncatayna ucjja. Chekpachansa janiw t'ant'a levadurat parlcänti jan ucasti fariseonacan uqhamarac saduceonacan yatichäwipatwa parläna.\nCunapachatejj Jesusajj Cesarea de Filipo satäquis ucqharu purcän ucapachajj discipulonacaparuw jisct'äna: —¿Qhitiw sapjjetus jakenacajj naya Jaken Yokaparojja? —sasa.\nJupanacasti sapjjänwa: —Mayninacajj: ‘Bautisiri Juanaw’ sapjjewa, mayninacasti: ‘Eliasaw’ sasaraqui, yakhepanacasti: ‘Jeremiasaw’ sapjjaraquiwa, jan ucajj: ‘Yakha profetäpachaw’ sapjjaraquiwa.\nUcat saraquïnwa: —Jumanacasti ¿qhitiwa sapjjaraquistasa? —sasa.\nUcapachaw Simón Pedrojj sï: —Jumajj Cristo Tatitütawa, jacquir Diosan Yokaparaquïtawa —sasa:\nJesusasti juparojj saraquïnwa: —Cusisiñanïtaw jumajj Simón, Jonasan yokapa. Janiw qhitis jumarojj yatiyctamti, jan ucasti alajjpachanquir Awquejjaw yatiytamjja.\nUcatwa Jesusajj jupanacarojj wal ewjjt'äna: Janiw nayan Cristötajj-jja khanañchapjjätati, sasa.\nUcapachatpachwa Jesusajj discipulonacaparojj khanañchañ kalltäna jupan jiwäwipjjata. Saraquïnwa: —Jerusalenar sarañajjaw wact'itu, ucansti chuymani jilïrinacajj, uqhamarac sacerdotenacan jilïrinacapampi, ley yatichirinacampejj wal t'akhesiyapjjetani. Ucatsti jiwayapjjaraquitaniwa, ucampis quimsüru jiwatatsti jactawayjjäwa —sasa.\nUc ist'asinjja Pedrojj yakhawjar irpakt'asinwa sapaparu wal ewjjt'äna: —¡Diosajj jan munpati ucjja! ¡Janiw ucajj jumar pasañapajj waquiscaspati! —sasa.\nJesusasti cutiquipstasinwa juparojj sï: —¡Nayat saraket, Supaya! Nayarojj pantjasiyirjamätawa. Jumajj janiw Diosjam amuyctati, jan ucasti jakenacjamaquiw amuytajja —sasa.\nJesusasti discipulonacaparojj saraquiwa: —Maynitejj nayar arcañ munchitu ucajja, jupa quipcat armt'aspan, ucatsti arquitpan jacañap apt'asirjamäcchi ucasa.\n¿Cuna asquirac jaketaquisti aca orakpacha jupancjjaspa, ucat almap chhakayasispa ucasti? Jan ucajj ¿kawkhsa pagaspa jakejj almapatjja?\nKhanacwa sapjjsma, acancapctas ucat mä kawkhanejj janiw jiwcaniti Jaken Yokapan take jach'a munañapamp jutañapcamajja —sasa.